16 இந்தியக் குடும்பங்ளுக்கு மாற்று நிலம்.

ஜாலான் சிம்மோர் பகுதியில் சுமார் 30 ஆண்டுகளுக்கு மேலாக வசித்து வரும் 16 இந்தியக் குடும்பங்கள் செங்காட் கிண்டிங் பகுதிக்கு மறு குடியேற்றம் செய்வதற்கு மாநில அரசு இணக்கம் தெரிவித்துள்ளது என்று ஈப்போ மாநகர் மன்ற முன்னாள் கவுன்சிலர் விஜயசந்துரு கூறினார். இக்குடும்பங்கள் தற் போது தங்கியுள்ள பகுதியில் வீடமைப்புத் திட்டங்கள் மேற்கொள்ளப்படவிருப்பதால் நில மேம்பாட்டாளர்கள் இவர்களை வெளியேற்ற நோட்டீஸ் பிறப் பித்ததைத் தொடர்ந்து அடுத்த கட்ட நடவடிக்கை பற்றி தம்மிடம் முறையிட்டனர். இவ்விவகாரத்தை தம்பூன் நாடாளுமன்ற உறுப்பினர் டத்தோஸ்ரீ உஸ்னியின் கவனத்திற்கு கொண்டு சென்ற பிறகு அவரின் தொடர் நடவடிக்கையாக 16 இந்தியக் குடும்பங்களும் சங்காட் கிண்டிங் நிலப்பகுதிக்கு மறு குடியேற்றம் செய்வதற்கு இணக்கம் காணப்பட்டது. இதன் அடிப்படையில் பாதிக்கப்பட்ட குடும்பங்களுக்கு நில உறுதிக் கடிதங்களை மாநில நில அலுவலகம் அனுப்பியுள்ளது என்று கூறினார். நேற்று இங்கு நடைபெற்ற பாதிக்கப்பட்ட மக்களுட னான சந்திப்புக் கூட்டத்தில் கலந்து கொண்டவர்கள் முன்னாள் கவுன்சிலர் விஜய சந்துரு, டத்தோஸ்ரீ உஸ்னிக்கு நன்றி தெரிவித்துக் கொண்டார்.


தமிழ் இடைநிலைப் பள்ளி. அலட்சியம் காட்டுகிறது கல்வி அமைச்சு

பினாங்கில் தமிழ் இடைநிலைப் பள்ளியை நிர்மாணிப்பதற்கு மாநில அரசாங் கம் தயாராக உள்ளது. அதற்கான நிலத்தையும் நிதி உதவியையும் வழங்க நாங்கள் முன்வந்திருக்கிறோம். ஆனால், பல ஆண்டுகள் ஆகியும் அதற்கான அனுமதியை வழங்குவதில் கூட்டரசு அரசாங்கமும் கல்வி அமைச்சும் அலட்சியமாக இருந்து வரு வதாக மாநில முதலமைச்சர் லிம் குவான் எங் சாடியுள்ளார்.

சீன இடைநிலைப் பள்ளிகளுக்கும், தனியார் இடைநிலைப் பள்ளிகளுக்கும் அனுமதி வழங்குவதைப் போல தமிழ் இடைநிலைப் பள்ளிக்கு அனுமதி வழங்குவதில் அரசாங்கமும், கல்வி அமைச்சும் ஏன் இத்தனை பாகு பாடு காட்ட வேண்டும் என்று அவர் வினவினார்.

இப்படி இனம் சார்ந்த பள்ளிகளை  முடக்குவதை கூட்டரசு அரசாங்கம் முதலில் நிறுத்திக்கொள்ள வேண்டும். தங்கள் தாய் மொழியில் ஒவ்வொருவரும் கல்வி கற்க இந்த நாட்டின் அரசியலமைப்புச் சட்டத்தில் இடம் உள்ளது. எங்களிடம் வளம் உள்ளது. தமிழ் இடைநிலைப்பள்ளியை நிர்மாணிக்க உரிமம் மட்டுமே கோரு கிறோம் என்று வலியுறுத்திய லிம் குவான் எங், பள்ளியை பராமரித்து காத்திடும் பொறுப்பு மாநில அரசை சார்ந்தது என்று குறிப்பிட்டார்.

Read More: Malaysia Nanban News Paper on 20.10.2017


பட்ட மேற்படிப்பில் 50 சதவீத இடஒதுக்கீடு கோரி அரசு மருத்துவர்கள் 10வது நாளாக போராட்டம்

பட்ட மேற்படிப்பில் 50 சதவீத இடஒதுக்கீடு வழங்க கோரி அரசு டாக்டர்கள், பயிற்சி டாக்டர்கள், மருத்துவ மாணவர்கள் பல்வேறு கட்ட போராட் டங்களில் ஈடுபட்டு வருகின்றனர். இந்த விவகாரத்தில் அரசு தொடர்ந்து மவுனம் காத்து வருகிறது. இதனால், டாக்டர்கள், பயிற்சி டாக்டர்கள், மருத்துவ மாண வர்கள் தங்களது போராட்டத்தை தீவிரப்படுத்தியுள்ளனர். தமிழகம் முழுவதும் அரசு மருத்துவமனை, ஆரம்ப சுகாதார நிலையங்கள் உள்ளிட்டவற்றில் டாக்டர்கள் தொடர் போராட்டத்தில் ஈடுபட்டு வருவதால் உடனடியாக சிகிச்சை கிடைக்காமல் சென்னையில் 50 ஆயிரம் உட்பட தமிழகம் முழுவதும் 5 லட்சம் நோயாளிகள் கடும் பாதிப்புக்குள்ளாகினர். அரசு டாக்டர் சங்கத்தினருடன் அமைச்சர் விஜயபாஸ்கர் பேச்சுவார்த்தை நடத்தினார். இந்த பேச்சுவார்த்தையில் எந்த முடிவும் எட்டப்படாததால், தோல்வியில் முடிந்தது. இதனால், வழக்கம் போல் எங்கள் போராட்டம் தொடர்ந்து நடக்கும் என்று டாக்டர்கள் சங்கத்தினர் தெரிவித்தனர். இந்த நிலையில், டாக்டர்கள், பயிற்சி டாக்டர்கள் மற்றும் மருத்துவ மாணவர்கள் இன்று 10வது நாளாக போராட்டத்தில் ஈடுபட்டனர். தமிழ்நாடு அரசு டாக்டர்கள் சங்கம் சார்பில் பிற்பகல் 1 மணி முதல் 2 மணி வரை ஸ்டான்லி மருத்துவமனையில் போராட்டத்தில் ஈடுபட்டனர். அப் போது, அவர்கள் தமிழக அரசுக்கு தங்கள் எதிர்ப்பை தெரிவிக்கும் வகையில் கண்ணில் கருப்பு ரிப்பன் கட்டிக்கொண்டு போராட்டத்தில் ஈடுபட்டனர். சென்னை தேனாம்பேட்டை டிஎம்எஸ் வளாகத்தில் தர்ணா போராட்டத்தில் ஈடுபட்டனர். கோரிக்கைகளை வலியுறுத்தி கோஷம் எழுப்பினர். மேலும், தங்களது கோரிக்கைகள் நிறைவேறும் வரை போராட்டம் தொடரும் என்றும் தெரிவித்தனர். தமிழக அரசு டாக்டர்கள் சங்க பொதுச்செயலாளர் பாலகிருஷ்ணன் கூறும்போது, இட ஒதுக்கீடு தொடர்பான வழக்கை நீதிமன்றம் ஒரு வாரத்திற்கு ஒத்தி வைத்துள்ளது. எங்களது போராட்டம் ஒரு புறம் இருந்தாலும், புறநோயாளிகளுக்கு சிகிச்சை அளிக்க இருக்கிறோம். எங்களது இடைவெளி நேரத் தில் போராட்டம் நடத்துவோம். தமிழகத்தில் ஆங்காங்கே தர்ணா, மனித சங்கிலி அந்தந்த மாவட்ட டாக்டர் சங்கத்தினர் கூடி முடிவு எடுப்பர். ஓரிரு தினங்களில் எங்களது சங்கத்தின் மாநில கூட்டம் இருக்கிறது. அந்த கூட்டத்தில் அடுத்த கட்ட போராட்டம் குறித்து முடிவு செய்யவுள்ளோம்’ என்றார்.


திமுக முதன்மைச் செயலாளராக டி.ஆர்.பாலு நியமனம்!

திமுக முதன்மைச் செயலாளராக டி.ஆர்.பாலு நியமனம் செய்யப்பட்டுள்ளார். இதற்கான அறிவிப்பை அக்கட்சி தலைவர் மு.க.ஸ்டாலின் வெளி யிட்டுள்ளார்.
திமுக தலைவர் கலைஞர் மறைவை தொடர்ந்து, கட்சியில் பல மாற்றங்கள் செய்யப்பட்டன. கட்சித் தலைவர் பதவி மற்றும் பொருளாளர் பதவிக்கான தேர்தல் நடத்தப்பட்டது. இதில் செயல் தலைவராக இருந்த மு.க.ஸ்டாலின் தலைவராக தேர்ந்தெடுக்கப்பட்டு பதவியேற்றார். இதேபோல் முதன்மைச் செயலாளரான துரைமுருகன் பொருளாளராக தேர்ந்தெடுக்கப்பட்டார். இதையடுத்து, கட்சியில் செயல்தலைவர் பதவி ரத்து செய்யப்பட்டது.
இதைத்தொடர்ந்து, முதன்மைச் செயலாளர் பதவி யாருக்கு? என்கிற கேள்வி எழுந்து வந்தது. இந்நிலையில், இன்று கட்சியின் முதன்மைச் செயலாளராக முன்னாள் மத்திய அமைச்சர் டி.ஆர்.பாலு நியமிக்கப்பட்டுள்ளார். கட்சியின் சட்ட விதி 17, பிரிவு 3-ன் படி திமுக முதன்மைச் செயலாளராக டி.ஆர்.பாலு தலைமைக் கழகத்தால் நியமிக்கப்பட்டிருப்பதாக தலைவர் மு.க.ஸ்டாலின் இன்று அறிவித்துள்ளார்.


பந்திங்  நகைக்  கடையில்  ஐந்தே நிமிடத்தில் 5 லட்சம் வெள்ளி கொள்ளை!

பந்திங் நகரில் உள்ள எழில் மணி என்ற இந்தியருக்குச் சொந்தமான நகைக் கடையில் புகுந்த இரு கொள்ளையர்கள் ஐந்தே நிமிடத்தில் ஒரு லட்சம் வெள்ளி மதிப்புடைய நகைகளை அள்ளிக்கொண்டு தப்பியுள்ளனர். இச்சம்பவம் நேற்று காலை 11.15 மணி அளவில் இங்கு ஜாலான் பூங்கா பெக்கானில் உள்ள நகைக்கடையில் நிகழ்ந்தது. இச்சம்பவத்தை உறுதிப் படுத் திய கோலலங்காட் மாவட்ட போலீஸ் தலைவர் சூப்ரிண்டெண்டன் அஷிஷான் பின் துகிரான், நேற்று காலையில் வழக்கம் போல் கடை திறக்கப்பட் டதுடன் காலை 11.15 அளவில் திடீரென கடையினுள் புகுந்த இந்திய ஆடவன் ஒருவன் அங்கிருந்த கண்ணாடி பேழைகளில் ஒன்றை பெரிய ரக சுத்தி யலைக்கொண்டு உடைத்து அங்கு அடுக்கி வைத்திருந்த வெ.ஒரு லட்சம் மதிப்பிலான தங்கச் சங்கிலிகள் மற்றும் பல ரகத்திலான நகைகளை அள்ளிக் கொண்டு கடையின் வெளியே மோட்டார் சைக்கிளில் தயார் நிலையில் இருந்த மற்றொரு ஆடவனுடன் தப்பியதாக கூறினார். ஏறக்குறைய ஐந்து அடி உயரம் கொண்ட இக்கொள்ளையன் முகத்தை முழுமையாக மூடக்கூடிய தலைக்க வசத்தை அணிந்திருந்ததுடன் கையில் கை உரையுடன் வெள்ளை நிறத்திலான முழுநீல டீ சட்டை, கருப்பு நிற கால் சட்டை அணிந்திருந்ததாக போலீஸ் புகாரில் தெரிவிக்கப் பட்டுள்ளதாக மேலும் தெரிவித்தார். இச்சம்பவத்தைத் தொடர்ந்து நிகழ்விடத்திற்கு விரைந்த தடயவியல் மற்றும் சிலாங்கூர் மாநிலப் போலீஸ் பிரிவைச் சேர்ந்த டி.9 குற்றத் தடுப்பு அதி காரிகள் அங்கு பொருத்தப் பட்டிருந்த இரகசிய கேமராக்களை சோதனையிட்டதாக தெரிவித்த சூப்ரிண்டெண்டன் அஷிஷான் பின் துகிரான், இச் சம்பவத்தை நேரில் பார்த்த பொதுமக்களை அருகில் உள்ள போலீஸ் நிலையத்தில் அல்லது குற்றப் புலனாய்வுத்துறை அதிகாரி இன்ஸ் பெக்டர் ஷா என் பவருடன் 010 - 3617250 என்ற எண்ணில் தொடர்பு கொண்டு தகவல் வழங்கி ஒத்துழைக் குமாறு கேட்டுக்கொண்டார். பந்திங் வட்டாரத்தில் நகைக்கடை தொழிலில் கால் பதித்துவரும் ஒரேயொரு இந்தியரான எழில்மணி நகைக்கடையில் இதற்கு முன்பு ஒரு தடவை இது போன்ற கொள்ளைச் சம்பவம் நிகழ்ந்துள்ளது என்பதும் குறிப்பிடத்தக்கது.


``நான் பாத்துக்கறேன்...”: வடகொரிய அச்சுறுத்தலுக்கு ட்ரம்ப்பின் அசால்ட் ரிப்ளை!

வடகொரியா நேற்று இரவு நடத்திய ஏவுகணைச் சோதனைகுறித்து அமெரிக்க அதிபர் அளித்துள்ள பேட்டியில், “நான் பாத்துக்கறேன்...” எனப் பதிலளித்தி ருக்கிறார்.

உலக நாடுகளின் எச்சரிக்கையையும், ஐ.நா-வின் தடைகளையும் மீறி, வடகொரியா தொடர்ந்து ஏவுகணைச் சோதனையில் ஈடுபட்டு வருகிறது. கடந்த சில மாதங்களில், கண்டம் விட்டு கண்டம் பாயும் ஏவுகணைகளை வடகொரியா பரிசோதித்துள்ளது. இந்த ஏவுகணைச் சோதனைகள், அமெரிக்காவுக்கும் அதன் நட்பு நாடுகளான தென்கொரியா, ஜப்பானுக்கும் எரிச்சலை ஏற்படுத்திவருகிறது. அமெரிக்காவுக்கும் வடகொரியாவுக்கும் இந்த விஷயத்தில் கடும் மோதல் நிலவுகிறது. அமெரிக்க அதிபர் ட்ரம்ப், வடகொரியத் தலைவர் கிம் ஆகியோர் மாறி மாறி வார்த்தைப் போரில் ஈடுபட்டுவருகிறார்கள்.
இந்நிலையில், நேற்று வடகொரியா மீண்டுமொரு ஏவுகணையைப் பரிசோதித்துப் பார்த்துள்ளது. ஜப்பான் கடற்பகுதியில் இந்த ஏவுகணை வீசப்பட்டுள்ளது. இந்தத் தகவலை தென்கொரிய ஊடகங்கள் வெளியிட்டுள்ளன. அமெரிக்காவும் இதை உறுதிசெய்துள்ளது. இதுகுறித்து அமெரிக்க அதிபர் அளித்துள்ள பேட்டியில், “தீவிரவாதத்தை ஆதரிக்கும் நாடகவே வடகொரியா உள்ளது. அதை, அமெரிக்கா உட்பட சர்வதேச நாடுகள் கவனித்துவருகின்றன. இது போன்றதொரு இக்கட்டான நிலைமையை அமெரிக்க துணிந்து எதிர்கொள்ளும். தொடர்ந்து சர்வதேச நாடுகளுக்கு அச்சுறுத்தல் அளித்துவரும் வட கொரியாவை இனி நான் பார்த்துக்கொள்கிறேன்” எனக் கூறியுள்ளார்.


தெலுக் இந்தான் மக்களுக்கு யூடிசி, 500 பிபிஆர் வீடுகள்

தெலுக் இந்தான்,

இங்குள்ள மக்களின் வசதிக்காக தெலுக் இந்தானில் நகர உருமாற்று மையம் (யூடிசி) அமைக்கும் திட்டத் தையும் மக்கள் வீட மைப்புத் திட்டத்தின்  கீழ் 500 (பிபிஆர்) வீடுகள் கட்டும் திட்டத்தையும் பிரதமர் டத்தோஸ்ரீ நஜீப் துன் ரசாக் நேற்று இங்கு அறிவித்துள்ளார். யூடிசி என்பது மக்கள் அதிகம் விரும்பும் ஓர் அரசாங்க முயற்சியாகும். நாடளாவிய நிலையில் தற்போதுள்ள நகர உருமாற்று மையங்களுக்கு இதுவரை ஏறக்குறைய 7 கோடி பேர் சேவை நாடி வந்துள்ளனர். யூடிசிகளுக்கு பிரகாசமான எதிர்காலம் உள்ளது.

Read More: Malaysia Nanban Tamil Daily on 19.4.2018


12 லட்சம் போதைப்பொருள் கைப்பற்றல். 7 பெண்கள் உட்பட 14 பேர் கைது.

(எம்.கே.வள்ளுவன்) ஜொகூர் பாரு,

சிங்கப்பூரிலும் உள்ளூரிலும் போதைப் பொருள்  விநியோகித்து வந்ததாக நம்பப்படும்  ஏழு பெண்கள் உட்பட 14 பேரை கைது செய்ததன் வழி அந்த போதைப் பொருள்  கடத்தல் கும்பலை ஜொகூர் போலீசார் முறியடித்துள்ளனர்.

நான்கு சோதனைகள் வழி அந்த கடத்தல் கும்பலை முறியடித்ததாக நேற்று இங்கு மாநில போலீஸ்  தலைமையகத்தில்  நடந்த கூட்டத்தில் தெரிவித்த ஜொகூர்  மாநில  போலீஸ்  தலைவர்  டத்தோ முகமட்  காலில்  காதீர்  முகமட் நேற்று முன் தினம் நண்பகல் 12 மணி முதல் பிற்பகல்  3.30  மணி வரை யில்  மேற்கொண்ட  அச்சோதனையில் போதைப் பொருள்களை  பதனிடம் இரு சிறிய கூடங்களையும்  பல்வேறு வகையான போதைப் பொருட்களையும் கைப்பற்றியதாக குறிப்பிட்டார்.

Read More: Malaysia Nanban Tamil Daily 26.2.2018


கெட்கோ விவகாரத்தில், மாணிக்கம் இனியாவது பிரச்சினைக்குத் தீர்வு காண்பாரா?

(துர்க்கா) சிரம்பான், பகாவ், கெட்கோ நிலக்குடியேற்றக்காரர்கள் நடவு செய்திருந்த ரப்பர் மரங்களை வெட்டி எடுப்பதற்கான அனுமதியை தாமரை ஹோல்டிங்ஸிற்கு வழங்கு வதற்கு எடுத்த முடிவை ஆட்சேபிக்காமல் மௌனம் காத்த நெகிரி செம்பிலான் ஆட்சிக்குழு உறுப்பினர் டத்தோ எல். மாணிக்கம், இனியாவது அந்த இந்தியர்களின் பிரச்சினைக்கு தீர்வு காண முயற்சிப்பாரா அல்லது தொடர்ந்து மௌனம் சாதிப்பாரா என்ற கேள்வி கணைகள் பாய்ந்துள்ளன. நெகிரி செம்பிலான் இந்தியர்களின் பிரதிநிதியாக இருந்து கொண்டு அந்த மாநிலத்தில் உள்ள இந்தியர்கள் பல ஆண்டு காலமாக எதிர்நோக்கியிருக்கும் பிரச்சினைக்கு தீர்வு காணாமல் ஒரு தனியார் நிறுவனத்திற்கு ஆதரவாக மாணிக்கம் துணைப் போயிருப்பது இவர்கள் உண்மையிலேயே மக்கள் பிரதி நிதிதானா என்று கெட்கோ நிலக்குடியேற்றவாசிகள் கேள்வி எழுப்பியுள்ளனர். பக்கத்தில் உள்ள சீனப்பள்ளி கட்டுமானம், தங்கள் நிலத்தில் அத்துமீறிய பிரச்சினையை எதிர்நோக்கிய போர்ட்டிக்சன் செயிண்ட் லியோனார்ட்ஸ் தோட் டத் தமிழ்ப்பள்ளி விவகாரத்தில் சீனப்பள்ளி அத்துமீறிய விவகாரத்தை நியாயப்படுத்தி, அந்த தோட்டப்பள்ளி சைம் டார்பி நிறுவனத்திற்கு சொந்தமானது. அவர்கள் கதவை இழுத்து மூடினால் நான்கூட தோட்டத்துப்பள்ளிக்கு வர முடியாது என்று சைம் டார்பிக்கு வக்காளத்து வாங்கி பேசியவர் இதே ஆட்சிக் குழு உறுப்பினர் மாணிக்கம்தான். நெகிரி செம்பிலான் மாநிலத்தில் இந்தியர்கள் பாதிக்கப்படும் போதெல்லாம் எதிராளிக்கு ஆதரவாக நின்று வக்காளத்து வாங்கும் மாணிக்கம், கெட்கோ நிலக்குடியேற்றக்காரர்களான நாங்கள் நடவு செய்த மரத்தை வெட்டி எடுப்பதற்கு தாமரை ஹோல்டிங்ஸிற்கு வழங்க முடிவு செய்த போது எப்படி கண்ணை மூடிக்கொண்டார் என்று வினவினர். நெகிரி செம்பிலான் மாநிலத்தில் 4 மந்திரி புசார்கள் பொறுப்பேற்ற காலத்திலிருந்து சுமார் 40 ஆண்டு காலமாக நீடித்து வருவது இந்த கெட்கோ நிலக் குடியேற்றவாசிகளின் பிரச்சினையாகும். நெகிரி மாநில மஇகாவிற்கு தலைமையேற்று ஆட்சிக்குழுவில் இடம் பெற்றிருந்த டத்தோ முத்துப் பழனியப்பன், டத்தோ ராஜகோபாலு, டத்தோ வி.எஸ். மோகன், டத்தோ மாணிக்கம் ஆகியோர் எந்த அளவிற்கு எங்கள் பிரச்சினையை ஆட்சிக்குழுவில் பேசியிருக்கிறார்கள் என்றால் எங்களுக்கு ஏமாற்றம்தான் மிஞ்சியிருக்கிறது. இதன் காரணமாகவே கடந்த ஞாயிற்றுக்கிழமை தெலுக் கெமாங் மஇகா தொகுதி மாநாட்டை தொடக்கி வைத்த கட்சியின் உதவித் தலைவர் டத்தோஸ்ரீ எஸ்.ஏ.விக்னேஸ்வரன் கெட்கோ விவகாரத்தில் மஇகா தலைவர்கள் வாயை திறக்காதது குறித்து ஆட்சிக்குழு உறுப்பினர் மாணிக்கத்தை விளாசியி ருக்கிறார். இந்திய சமுதாயத்தின் ஒட்டுமொத்த பிரதிநிதி என்று கூறிக்கொள்ளும் மஇகாவும் அதன் தலைவர்களும் கெட்கோ விவகாரத்தில் தொடக்கத் திலிருந்து பாரபட்சமாக நடந்து கொண்டனர். ஜெலுபு தொகுதி மஇகாவிற்கு தலைமையேற்ற ஒரு பெண்மணியிடம் கெட்கோ மக்கள் நம்பி கொடுத்த 10 லட்சம் வெள்ளி பணத்தை கொண்டு நடத்தப்பட்ட வழக்கும் கடைசியில் தோல்வியில் தான் முடிந்தது. இப்படி ஒவ்வொரு காலக்கட்டத்திலும் யாரோ ஒருவரால் வஞ்சிக்கப்பட்ட மக்களாக விளங்கும் கெட்கோ நிலக்குடியேற்றக்காரர்கள் நலன் குறித்து மாநில ஆட்சிக்குழு கூட்டத்தில் வாயே திறக்காமல் மௌன சாமியாராக மாணிக்கம் அமர்ந்திருந்த காரணத்தினால்தான் எங்கெங்கோ வந்த தனியார் நிறுவனங்கள் எல்லாம் அந்த ஏழை பாட்டாளிகளின் நிலத்தில் கையை வைத்து அவர் களின் உரிமையை உரசிப்பார்த்துக்கொண்டு இருக்கின்றன. விக்னேஸ்வரனின் அறிவுறுத்தலுக்கு பிறகும் கெட்கோ மக்களின் பிரச்சினையை தீர்ப்பதில் மாணிக்கம் அக்கறை காட்டாமல் இருப்பாரேயானால் அது மாநில மஇகாவிற்கு விழுந்த பேரிடியாகவே கருதப்படும் என்று உள்ளூர்வாசிகள் தெரி வித்தனர்.


முஸ்லிம் அல்லாதர்களுக்கு  மட்டும்   சிலாங்கூர்  அரசு  விதிக்கும் 3 கடுமையான விதிமுறை!

கோயில்கள் உட்பட வழிபாட்டுத் தலங்களுக்கு கடுமையான விதிமுறைகளை விதிக்கும் உரிமை சிலாங்கூர் மாநில அரசாங்கத்திற்கு இல்லை. வீடமைப்பு, ஊராட்சித்துறை அமைச்சு வழங்கிய பரிந்துரையை ஒரு வழிகாட்டியாக சிலாங்கூர் அரசாங்கம் எடுத்துக் கொள்ள வேண்டுமே தவிர அதனை ஒரு சட்டம் போல் பிரயோகிக்க மாநில அரசாங்கத்திற்கு எந்த உரிமையும் இல்லை என்று நிபுணர்கள் கூறுகின்றனர். கோயில் உட்பட முஸ்லிம் அல்லாத வழிபாட்டுத் தலங்களுக்கு சிலாங்கூர் மாநில அரசாங்கம் விதித்துள்ள மூன்று கடுமையான விதிமுறைகளானது, கூட்டரசு அரசமைப்புச் சட்டத்தில் வரையறுக்கப்பட்டுள்ள சமய சுதந்திர ஷரத்திற்கு முரணாக இருக்கிறது என்பதை ஜ.செ.க.வை சேர்ந்த மாநில ஆட் சிக்குழு உறுப்பினர் டத்தோ தெங் சாங் கிம் ஒப்புக்கொண்டுள்ளார். அவை விதிமுறைகளாக கொண்டு வரப்படுவதற்கு முன்பு அந்த நகலில் செய்யப்பட்டுள்ள திருத்தங்களை பார்க்காமலேயே அதில் தாம் கையெழுத்திட் டுள்ளதாகவும் அதற்காக தார்மீகப் பொறுப்பேற்று பதவி விலகவும் தாம் தயாராக இருப்பதாகவும் தெங் சாங் கிட் தெரிவித்து இருப்பது அப்படியொரு கடுமையான விதிமுறைகளை மாநிலத்தில் அமல்படுத்துவதற்கு ஆட்சிக்குழு உறுப்பினர் தெங் ஒப்புக்கொள்ளவில்லை என்பதை தெளிவாக காட்டியுள்ளது. ஒரு வட்டாரத்தில் வாழும் பெரும்பான்மையான மக்களின் உணர்வை அடிப்படையாக கொண்டு சில பரிந்துரைகளை வழங்குவதில் தவறில்லை. ஆனால், அதுவே பிற மதத்தினரின் சுதந்திரத்தை கட்டுப்படுத்தும் தன்மையில் இருப்பது ஏற்றுக்கொள்ள முடியாது. காரணம் அவை ஒரு வழிமுறையே தவிர சட்டம் கிடையாது என்று அந்த சட்ட நிபுணர் கூறுகிறார். முஸ்லிம் அல்லாத வழிபாட்டுத் தலங்கள் தொடர்பாக இவ்வாண்டு முதல் தேதியிலிருந்து சிலாங்கூர் மாநில அரசாங்கம் அமல்படுத்தியுள்ள புதிய கடும் விதிமுறைகளுக்கு எதிராக பொதுமக்களும் அரசியல் கட்சிகளும் அரசு சாரா இயக்கங்களும் தொடர்ந்து கண்டனக் குரல் எழுப்பியுள்ளனர். மாநிலத்தில் முஸ்லிம் அல்லாத வழிபாட்டுத் தலங்களுக்கு சிலாங்கூர் மாநில அரசு விதித்திருந்த புதிய விதிமுறைகளில் கீழ்க்காண்பவை அடங்கும்: * வர்த்தகப் பகுதிகளில் வழிபாட்டுத் தலங்களை நிர்மாணிக்க முடியாது; * முஸ்லிம் குடியிருப்புப் பகுதிகளில் 50 மீட்டருக்கு உட்பட்ட எல்லையில் அவற்றை அமைக்க முடியாது; * பல்லின மக்கள் வாழும் இடங்களில் வழிபாட்டுத் தலங்களை கட்டும்போது 200 மீட்டர் தூரம் எல்லை வரை உள்ள மக்களின் அனுமதியைப் பெற வேண்டும்; * அதன் கோபுரங்கள் அருகிலுள்ள பள்ளிவாசலின் உயரத்துக்கு மேல் போகக்கூடாது ஆகியனவாகும். இந்த சர்ச்சைக்குரிய விதிமுறைகளுக்குப் பொறுப்பானவர் மாநில அரசாங்கத்தின் ஆட்சிக்குழு உறுப்பினரான டத்தோ தெங் சாங் கிம். இந்த சர்ச்சைக்குப் பொறுப்பேற்று, அவற்றை திருத்தியமைக்க தாம் தயார் என்றும், முஸ்லிம் அல்லாத வழிபாட்டுத் தலங்களுக்கு போதிய விளக்கம் அளிக்கப்படும் என்றும் அவர் பகிரங்கமாக கூறியிருக்கிறார். மலேசிய இந்து சங்கத்தின் முன்னாள் தலைவர் டத்தோ அ. வைத்திலிங்கம் கூறுகையில் வழிபாட்டுத் தலங்கள் தொடர்பாக கருத்திணக்க அடிப்படையில் எடுக்கப்பட்ட முடிவை பரிசீலனைக்காக ஒரு வழிகாட்டியாக கொள்ளும்படி பரிந்துரைக்கப்பட்டதே தவிர அது சட்டம் அல்ல என்றார். சட்டங்கள் இயற்றுவது என்பது நாடாளுமன்றத்தினால் மட்டுமே முடியும். முஸ்லிம் அல்லாதவர்களின் வழிபாட்டுத் தலங்கள் மீது இது போன்ற விதி முறைகளை திணிப்பதற்கு அவை சட்டம் அல்ல என்பதையும் வைத்திலிங்கம் விளக்கினார். 1980 ஆம் ஆண்டு இது போன்ற உத்தேச மசோதா பரிந்துரையை வீடமைப்பு, ஊராட்சித்துறை அமைச்சின் வாயிலாக அரசாங்கம் கொண்டு வந்தது. ஆனால், சர்வ சமய மன்றம் இதனை எதிர்த்து நாடு தழுவிய நிலையில் கிட்டத்தட்ட 10 லட்சம் கையெழுத்து வேட்டையை நடத்தியதன் விளைவாக அந்த மசோதாவை அரசாங்கம் மீட்டுக்கொண்டது. அந்த மசோதா நாடாளுமன்றத்திற்கு கொண்டு செல்லப்படவில்லை என்பதை வைத்திலிங்கம் நினைவு கூர்ந்தார். வழிகாட்டிகளை கண்காணிக்க மட்டுமே மாநில அரசாங்கத்திற்கு அதிகாரம் இருக்கிறதே தவிர சட்ட விதிமுறையாக அமல்படுத்துவதற்கு அல்ல என்பதையும் அவர் விளக்கினார். 2007 முதல் 2009 வரையில் மலேசிய இந்து சங்கத் தலைவராக நான் இருந்த போது இந்த விவகாரம் தொடர்பாக சர்வ சமய மன்றத்தில் அங்கத்துவம் பெற்றுள்ள ஒவ்வொரு மதத்தினரின் பிரதிநிதியுடன் வீடமைப்பு, ஊராட்சித்துறை அமைச்சு கலந்தாலோசனை நடத்தியது. பரிசீலனைக்காக மாநிலங்களுக்கு ஒரு வழிகாட்டி முறையை சமர்ப்பிப்பது என்று அந்த கலந்தாய்வில் ஏகமனதாக இணக்கம் காணப்பட்டது. அதன் அடிப்படையில் அந்தந்த மாநில அரசாங்கத்திற்கு சம்பந்தப்பட்ட அமைச்சு அந்த வழிகாட்டி முறையை அனுப்பியது. ஆனால் எந்த நிலையிலும் ஒரு வழிபாட்டுத் தலம் இவ்வளவு உயரத்திற்கு கட்டப்பட வேண்டும், இவ்வளவு குறைவாக கட்டப்பட வேண்டும் என்று அந்த வழிகாட்டி குறிப்பிடவில்லை என்று வைத்திலிங்கம் தெளிவுப்படுத்தினார்.எனவே இந்த விவகாரத்தை சர்வ சமய மன்றம் உடனடியாக வீட மைப்பு ஊராட்சித்துறை அமைச்சுக்கும் மற்றும் மாநில அரசாங்கத்திற்கும் கொண்டு செல்ல வேண்டும். நடப்பு நிலையை விளக்க இது அவசியமாகும் என்று வைத்திலிங்கம் தெரிவித்தார்.


சக நண்பரால் தர்மராஜ் வெட்டிகொலை

(ஆர். குணா) ஷாஆலம்,

சக நண்பரால் வெட்டுக் காயங்களுக்கு ஆளான தர்மராஜ் சம்பவ இடத்திலேயே துடிதுடித்து இறந்துள்ளார். இச்சம்பவம் நேற்று முன்தினம் மாலை 4.21 மணியளவில் ஜாலான் கம்போங் ஜாவாவில் அமைந்துள்ள ஸ்ரீ மகா காளியம்மன் மதுரைவீரன் ஆலயத்திற்கு அருகே நிகழ்ந்தது.34 வயதுடைய தர்மராஜ் மற்றோர் ஆடவருடன் மோட்டார் சைக்கிளில் அவ்விடத்திற்கு வந்துள்ளார். மோட்டார் சைக்கிளில் இருந்து இறங்கிய அந்த சந்தேக நபர் நீண்ட பாராங் கத்தியுடன் தர்மராஜை துரத்தி வெட்டியுள்ளார்.

Read More: Malaysia Nanban Tamil Daily on 9.2.2019


“ஐசெர்ட்” ஐ மலேசியா அங்கீகரிக்காது.

புத்ராஜெயா,

மலாய்க்காரர்கள் மற்றும் அரசியல் கட்சிகள் மத்தியில் பெரும் சர்ச்சையையும் எதிர்ப்பையும் ஏற்படுத்தியுள்ள  “ஐசெர்ட்”  எனப்படும் அனைத்து வகையான இனப்பாகுபாடுகளையும் ஒழிக்க வகை செய்யும் ஐநாவின் அனைத்துலக ஒப்பந்தத்தை மலேசியா அங்கீகரிக்காது. மாறாக, இந்த நாட்டை தோற்றுவிக்கும் போது அனைத்து இனத்தவர்களின் பிரதிநிதிகளால் ஏற்றுக்கொள்ளப்பட்ட சமூக ஒப்பந்தம் உட்பட கூட்டரசு அரசமைப்பு சட்டத்தின் உள்ளடக்கத்தை அர சாங்கம் தொடந்து தற்காக்கும் என்று பிரதமர் துறை அறிவித்துள்ளது.

Read More: Malaysia Nanban Tamil Daily on 24.11.2018


விபத்தில் இறந்தவர் கணவர் என்று தெரியாமல் சிகிச்சை அளித்த செவிலியர்!

சாலை விபத்தில் அடிபட்டு உடல் முழவதும் ரத்தக்கறையுடனும், 108 ஆம்புலன்ஸ் ஊழியர்களின் முதலுதவி சிகிச்சையினால் முகத்தை சுற்றிலும் துணி சுற்றப்பட்டிருந்ததால் அது கணவர் என்று தெரியாமல் சிகிச்சை அளித்த செவிலியருக்கு  அது கணவர் தான் என்று அடையாளம் காட்டியது கையில் அணிந்திருந்த திமுக சின்னம் பொறித்த மோதிரம்.

சேலம் மாவட்டம் மேச்சேரி சீராமணியூர் பகுதியைச் சேர்ந்தவர் சீனிவாசன்(வயது51).  இவரது மனைவி சிவகாமி ஓமலூர் அரசு மருத்துவமனையில் செவிலியராக பணிபுரிந்து வருகிறார். சீனிவாசன் - சிவகாமி தம்பதிக்கு  ஹேமவாணி(14) என்ற மகள் உள்ளார்.

வழக்கம் போல நேற்று காலை சிவகாமி ஓமலூர் அரசு மருத்துவமனைக்கு வேலைக்கு வந்து விட்டார். தனது அக்காள் பூங்கோதையை பைக்கில் அழைத்துச்சென்று புளியம்பட்டியில் விட்டுவிட்டு மீண்டும் மேச்சேரிக்கு  தனது  மோட்டார் பைக்கில் திரும்பிக் கொண்டிருந்தார் சீனிவாசன்.  அப்போது ஓமலூர் அருகே உள்ள பச்சனம்பட்டி என்ற இடத்தில் போன் பேசுவதற்காக சாலையின் ஓரத்தில் இருசக்கர வாகனத்தை நிறுத்தினார்.

சீனிவாசன் சாலையின் ஓரத்தில் நின்று போன் பேசிக்கொண்டிருந்போது, மேட்டூரில் இருந்து சேலம் நோக்கி அதிவேகமாக சென்ற கார் அவர் மீது மோதியது. இந்த சம்பவத்தில் சீனிவாசன் தூக்கி வீசப்பட்டார். தலையில் பலத்த காயம் ஏற்பட்டு ரத்தம் சொட்டிய நிலையில் விழுந்து கிடந்தவரை பார்த்து பதறிய அக்கம் பக்கத்தினர் 108 ஆம்புலன்ஸ் வரவழைத்து  ஓமலூர் அரசு மருத்துவமனைக்கு கொண்டு சென்றனர்.

சீனிவாசனை  மருத்துவர்கள் பரிசோதித்தனர்.செவிலியர் சிவகாமியும் மருத்துவர்கள் சொன்னபடி சிகிச்சையளித்தார்.  சீனிவாசன் வரும் வழியிலேயே இறந்து விட்டதாக மருத்துவர்கள் தெரிவித்தனர்.

அடிபட்டதில் சீனிவாசனின்  முகம் முழுவதும் ரத்தம் இருந்ததால், தலையை சுற்றி துணி கட்டப்பட்டிருந்ததால் அடிப்பட்டவர் யார் என அடையாளம் தெரியவில்லை.   மருத்துவர்கள் அறிவுறுத்தலின் பேரில் சீனிவாசன் உடலில் இருந்த ரத்தக்கறையை அகற்றிக்கொண்டிருந்தார் சிவகாமி.   அப்போது சீனிவாசன் கையில் இருந்த  மோதிரத்தை பார்த்து அதிர்ச்சி அடைந்தார்.

சீனிவாசன் திமுக பிரமுகர் என்பதால் அவர் கையில் இருந்த திமுக சின்னம் பொறிக்கப்பட்ட மோதிரத்தை பார்த்ததும் இது தன் கணவர் மோதிரம் மாதிரி தெரிகிறதே என்று பரபரத்தார்.   அவசர அவசரமாக தலையை சுற்றியிருந்த துணியை கழற்றியபோது , அது தன் கணவன் சீனிவாசன் என்று சிவகாமிக்கு தெரியவந்தது.   கணவனின் உடலை கட்டிப்பிடித்து கதறி அழுதார் சிவகாமி.  சிவகாமியின் பரிதாப நிலையைக்கண்டு சுற்றி நின்றிருந்த மருத்துவர்க ளும், செவிலியரும் செய்வதறியாமல் தவித்தனர்.


கடலடி சுரங்கப் பாதை திட்டம்:  வெ.1.9 கோடி பெற்றதாக குற்றச்சாட்டு.

புத்ரா ஜெயா,

630 கோடி வெள்ளி பினாங்கு கடலடி சுரங்கப்பாதை திட்டம் மீதான  புலன் விசாரணையை   மூடி மறைப்பதில் உதவுவதற்கான  தொகை என நம்பப்படும் ஒரு கோடியே  90 லட்சம்  வெள்ளியை பெற்றதாக ஒரு தொழிலதிபர் மீது இன்று  புதன்கிழமை குற்றஞ்சாட்டப்படவிருக்கிறது. அந்த 38  வயது சந்தே கப்பேர்வழியை   குற்றஞ்சாட்டுவதற்கான  அனுமதியை சட்டத்துறை தலைவரின் அலுவலகத்தில் இருந்து  மலேசிய  ஊழல் தடுப்பு  ஆணையம் நேற்று செவ்வாய்க்கிழமை  பெற்றதாக  வட்டாரங்கள் தெரிவித்தன.

Read More: Malaysia Nanban Tamil Daily on 3.4.2019


அமெரிக்கா பள்ளியில் நடத்தப்பட்ட துப்பாக்கிச்சூடு

வாஷிங்டன்,

அமெரிக்காவில் பள்ளி ஒன்றில் நிகழ்ந்த துப்பாக்கிச் சூட்டில் அப்பள்ளியின் மாணவன் பலியாகியுள்ளான். மேலும் 7 பேர் காயம் அடைந்துள்ளனர். அமெரிக்காவின் கொலராடோ மாநிலத்தில் உள்ள ஸ்டெம்  பள்ளியில் நேற்று நடத்தப்பட்ட  துப்பாக்கிச்சூடு சம்பவம் அப்பகுதியில் பரபரப்பை ஏற்படுத்தியுள்ளது.

இத்தாக்குதலில் ஒரு மாணவன் கொல்லப்பட்டுள்ளதாகவும் 7 பேர் காயமடைந்துள்ளதாகவும் முதற்கட்ட தகவல்கள் வெளியாகியுள்ளது.  இதில் 18 வயதுடைய மாணவன் கொல்லப்பட்டுள்ளதாக தகவல்கள் வெளியாகியுள்ளது. இச்சம்பவம் குறித்து போலீசாருக்கு தகவல் கொடுக்கப்பட்டது. சம்பவ இடத்திற்கு விரைந்த போலீசார், காயமடைந்த மாணவர்கள் ஹைலேண்ட் ரஞ்சில் உள்ள நார்த்ரிட்ஜ் ரைசிங் சென்டருக்கு கொண்டு செல்லப்பட்டுள்ளனர். அங்கு அவர்களுக்கு தீவிர சிகிச்சை மேற்கொள்ளப்பட்டு வருகிறது.

துப்பாக்கிச்சூடு குறித்த தகவலறிந்த நூற்றுக்கணக்கான பெற்றோர்கள் பள்ளிக்கு முன் கூடினர். சம்பவம் தொடர்பாக ஒரு சிறுவன் உட்பட இளைஞரை கைது செய்துள்ளதாக போலீசார் தெரிவித்துள்ளனர்.  எனினும், கைது செய்யப்பட்ட நபர்கள் குறித்து இதுவரை எந்த தகவலும் வெளியாகவில்லை. மேலும், சம்பவ இடத்திலிருந்து கைத்துப்பாக்கி ஒன்றை கைப்பற்றியுள்ளதாக போலீசார் தரப்பில் தெரிவிக்கப்பட்டுள்ளது.


259 இந்திய மானவர்களுக்கு 15 லட்சம் வெள்ளி ஊக்குவிப்பு தொகை!

செல்லதுரை பழனியாண்டி, படங்கள் : ஆர்.குணா கோலாலம்பூர், பெட்டாலிங் ஜெயா, தேசிய நில நிதிக் கூட்டுறவுச் சங்க தோட்ட மாளிகையில் எஸ் பிஎம், எஸ்டிபிஎம் தேர்வுகளில் தேர்ச்சி பெற்ற சிறந்த 259 மாணவர் களுக்கு தேசிய நில நிதிக் கூட்டுறவு சங்கத்தின் நிர்வாகத் தலைவர் டான்ஸ்ரீ கே.ஆர்.சோமசுந்தரம் 15 லட்சம் வெள்ளியை ஊக்குவிப்புத் தொகையாக வழங்கினார். கூட்டுறவு சங்கத்தின் உறுப் பினர்களின் பிள்ளைகளுக்கு தலா ஆயிரம் வெள்ளியை வழங்கி சிறப்பித்தார். கடந் தாண்டை விட இவ்வாண்டு சற்று குறை வாக உள்ளது. அதை இனிவரும் காலங்களில் நிவர்த்தி செய்ய வேண்டுமென கேட்டுக் கொண்டார். தொடக்கக் காலங்களில் மிகவும் குறைந்த மாணவர்களே தேர்ச்சி பெற்றனர். ஒரு காலத்தில் 5 மாணவர்களுக்கு சிறப்புத்தொகை வழங்கப்பட்டது. ஆனால் காலப்போக்கில் அது மாறி இப்போது சிறந்த முறையில் கல்வியில் முன்னேற்றம் அடைந்துள்ளனர். கடந்த காலங்க ளில் 400 மாணவர்களுக்கு ஊக்குவிப்புத் தொகை வழங்கியதை நினைவு கூர்ந்தார். இந்த ஊக்குவிப்புத் தொகையை தொடர்ந்தாற்போல் 23 ஆண்டுகளாக வழங்கி வருகின்றோம். சங்கத்தின் உறுப்பினர்களின் பிள்ளைகள் வருங்காலத்தில் ஓர் சிறந்த குடிமகனாக வர வேண்டும். கல்விதான் நமது சொத்து. சொத்தை அடைய வேண்டு மென்றால் கல்வியில் உழைப் பைப் போட வேண்டும். கல்வி நமது இரண்டு கண்கள். கண் களைப் பாதுகாப்பது போல் கல்வி யையும் பாதுகாக்க வேண்டும். ஒரு காலத்தில் ஏழை சமுதாயமாக இருந்தோம். தோட்டப்புறத்தில் வசித்து வந்தோம். ஆனால் இப்போது அந்த நிலை மாறிவிட்டது. இப்போது நமக்கு சில வசதிகள் வந்து விட்டது. அதனைப் பயன் படுத்தி நாம் முன்னேற வேண்டும். கல்வியை நேசிக்க வேண்டும். ஏணிப்படியில் ஏற வேண்டுமென்றால் கவனமாக அடி எடுத்து வைத்து ஏற வேண்டும். அப்போதுதான் போய் சேர வேண் டிய உயரத்தை அடைய முடியும். அதற்கு பெற்றோர்கள், ஆசிரியர்கள் தங்களின் அர்ப்பணிப்பை செய்ய வேண்டும் என டான்ஸ்ரீ கூறினார்.சங்கத்தின் உறுப்பினர்களின் பிள்ளைகளுக்கு மேற்படிப்புக்கு வட்டி இல்லாத கடனை சங்கம் வழங்குகிறது, அதோடு சங்கத்தில் உறுப்பியம் பெறாத மற்றவர் களின் பிள்ளைகளுக்கும் வட்டி இல்லாத கல்வித் தொகையை வழங்குகிறது. சிறந்த 3 மாணவர்களுக்கு தேசிய நில நிதிக் கூட்டுறவு சங்கம் முழு உபகாரச் சம்பளம் வழங்கியது.கடந்த ஆண்டு எஸ்பிஎம் தேர்வில் 11ஏ பெற்று சிறந்த மாணவியாக நெகிரி மாநிலத்தைச் சேர்ந்த யாஷினி புகழேந்திக்கு முதல் பரிசாக சங்கத்தின் தோற்றுநரும் அமரர் துன் சம்பந்தனின் பெயரால் தங்கப் பதக்கத்தை டான்ஸ்ரீ வழங்கினார். நிகழ்ச்சியில் துணைத்தலைவர் டத்தோ பி.பலராம் சங்கத்தின் நிர்வாகத் தலைவர் டத்தோ பா.சகாதேவன், துணைத்தலைவர் டத்தோ ராஜ், டான்ஸ்ரீ மாரிமுத்து, நிர்வாக உறுப்பினர்கள், பெற்றோர் கள் மற்றும் பொதுமக்கள் என 1000க்கும் மேற்பட்டோர் கலந்து சிறப்பித்தனர்.


பாஸ்போர்ட்டில் இனி இந்தி... சுஷ்மா ஸ்வராஜ் அறிவிப்பு

பாஸ்போர்ட்டில் இனி ஆங்கிலத்துடன் இந்தி மொழியும் இடம்பெறும் என வெளியுறவுத்துறை அமைச்சர் சுஷ்மா ஸ்வராஜ் கூறியுள்ளார். 1967-ம் ஆண்டு இந்திய பாஸ்போர்ட் சட்டம் இயற்றப்பட்டது. இதையடுத்து இன்று பாஸ்போர்ட் சட்டத்தின் 50 ஆண்டு நிறைவையொட்டி தலைநகர் டெல்லியில் விழா நடைபெற்றது. இதில்வெளியுறவுத்துறை அமைச்சர் சுஷ்மா ஸ்வராஜ் கலந்துகொண்டார். இவ்விழாவில் பேசிய சுஷ்மா ஸ்வராஜ், சில புதிய அறிவிப்புகளை வெளியிட்டார். இதையடுத்து, '8 வயதுக்கு உட்பட்டவர்களுக்கும்,60 வயது மேற் பட்டவர்களுக்கும் 10 சதவீத விமானக் கட்டணம் குறைக்கப்படுகிறது'. மேலும் பாஸ்போர்ட்டில் இனி ஆங்கிலத்துடன் இந்தியும் இடம்பெறும் என சுஷ்மா ஸ்வராஜ் அறிவித்தார். இதற்கு குடியரசுத் தலைவர் பிரணாப் முகர்ஜியின் ஒப்புதல் வழங்கப்பட்டுள்ளது.


போர்ச்சுக்கலில் பயங்கர காட்டுத்தீ: 43 பேர் பலி, 16 பேர் காயம்

லிஸ்பன், தெற்கு ஐரோப்பிய நாடான போர்ச்சுக்கலில் கடும் வெப்பம் நிலவுகிறது. 104 பாரன்ஹீட்டை தாண்டி வெப்பம் நிலவுவதால் அங்குள்ள வனப்பகுதிகளில் காட்டுத்தீ ஏற்பட்டு வருகிறது. நாடு முழுவதும் கடுமையான வெப்பக்காற்று வீசுவதால் அங்குள்ள 60 க்கும் மேற்பட்ட வனப்பகுதிகளில் சனிக்கிழமை இரவு தீ விபத்து ஏற்பட்டது. வனப்பகுதியில் ஏற்பட்ட தீயை அணைக்கும் பகுதியில் தீ அணைப்பு படையினர் மும்முரமாக ஈடுபட்டுள்ளனர். இந்த நிலையில், போர்ச்சுகலின் மத்திய பகுதியில் உள்ள பெட்ரோகா கிரேண்டே என்ற இடத்தில் உள்ள வனப்பகுதியில் பயங்கர தீ விபத்து ஏற்பட்டது. இந்த தீ விபத்தின் போது வனப்பகுதியில் உள்ள சாலை வழியாக சென்ற காரில் சென்று கொண்டிருந்த பயணிகள் சிக்கி கொண்டனர். பயங்கர தீ விபத் தால் காருக்குள் இருந்தபடியே பலர் பலியாகினர். தற்போதுவரை 43 பேர் பலியானதாகவும் 16 பேர் காயம் அடைந்துள்ளதாகவும் தெரிவிக்கப்பட்டுள் ளது. இந்த தீ விபத்தில் பலியானவர்களின் எண்ணிக்கை மேலும் அதிகரிக்கும் என அஞ்சுவதாக அதிகாரிகள் தரப்பில் தெரிவிக்கப்பட்டுள்ளது. பெரும்பாலான வாகன ஓட்டிகள் காரில் இருந்தபடியே தீ யில் சிக்கி பலியானதாக கூறப்படுகிறது. 60-க்கும் மேற்பட்ட வனப்பகுதிகளில் ஏற்பட்ட தீயை அணைக்கும் பணியில் 1700-க்கும் மேற்பட்ட தீ அணைப்பு வீரர்கள் ஈடுபட்டுள்ளனர். வனப்பகுதியை ஒட்டியுள்ள கிராமத்தில் வசிக்கும் தீயில் சிக்கி கொண்டுள்ளதாகவும் அவர்களை மீட்கும் பணியும் மும்முரமாக நடைபெற்று வருவதாக தெரிவிக்கப்பட்டுள்ளது. போர்ச்சுகலுக்கு உதவ, நெருப்பை அணைக்கும் இரண்டு விமானங்களை ஸ்பெயின் அனுப்பியுள்ளது. அண்மைக்காலங்களில் போர்ச்சுக்கலில் ஏற்பட்ட மிகப்பெரும் சோக சம்பவம் இது என போர்ச்சுக்கல் பிரதமர் தெரிவித்துள்ளார்.


எச்.ராஜாவுக்காக வளையும் சட்டம்.. முட்டுக் கொடுக்கும் அமைச்சர்கள்..!”

யூ ஆர் ஆன்ட்டி இந்தியன் என பத்திரிகையாளர்களுடன் தகராறு.! திமுக எம்.பி.கனிமொழி பற்றி அவதூறாக டுவிட்டரில் பதிவிட்டு தி.மு.கவினரின் எதிர்ப்பை வாங்கிக் கட்டிக் கொண்டதோடு, சொந்த கட்சியினரால் விமர்சனத்துக்கு ஆளானவர் எச்.ராஜா.  அத்தோடு விட்டாரா இல்லை..!! பெரியார் சிலையை இடிப்பேன் என்று பதிவிட்டு பின்னர் ஒட்டு மொத்த தமிழினமே திறண்டதும் மண்டியிட்டு அட்மினை பழிகாடாக்கிய அசகாய சூரன் தான் எச்.ராஜா..! சிறுநீர் பாசனத்துறையை கண்டுபிடித்த விஞ்ஞானி..!

இப்பவும் பெட்ரோல் விலை கிடுகிடுவென உயர்ந்துகிட்டு போகுது, மக்கள் எல்லாம் மத்திய அரசுக்கு எதிராக திரும்பிட்டாங்க.! இதை நேக்கா மடை மாத்தனும்னா புதுசா ஒரு பிரச்சனையை உண்டு பண்ண வேண்டும் என்று போலீஸாரிடம் வான்டட்டாக வந்து வம்பு இழுத்திருக்கிறார்.  ஒன்றுக்கு 9 பிரிவுகளில் வழக்கும் பதிவு செஞ்சாச்சு. எச்.ராஜா உள்பட 8 பேரையும் எப்.ஐ.ஆரில் சேர்த்தாச்சு. எப்.ஐ.ஆர் பதிவு பண்ணி 3 நாட்கள் கழிந்துவிட்டது. ஆனால், இன்னும் காவல்துறை அரெஸ்ட் பண்ணலை. காரணம் அவர் ஒன்றும் அப்பாவி அல்ல. இந்த ஆட்சியை ஆட்டிப்படைக்கும் கட்சியின் முக்கிய புள்ளி. இதை அமைச்சர்களின் பேச்சில் இருந்தே தெரிந்து கொள்ளலாம்.

“சட்டப்படி வழக்கு பதிவு பண்ணியாச்சு…சட்டம் தன் கடமையை செய்யும்” - அமைச்சர் ஜெயக்குமார். (அப்பாடா.. அங்கிட்டும் இல்லாம இங்கிட்டும் இல்லாம பொதுவா பேசிட்டோம்). “எச்.ராஜாவின் பேச்சு கோபத்தின் வெளிப்பாடு, அதை அப்படித்தான் எடுத்துக் கொள்ளனும். அவரு டாக்டர்ட்ட போய் பி.பி. செக் பண்ணனும். அதுக்காக நம்ம போலீஸை சாதாரணமா எடை போடக் கூடாது. எவ்வளவு பெரிய ஆளா இருந்தாலும், கோழிக்குஞ்சை அமுக்கிற மாதிரி அமிக்கிறுவாங்க.” - அமைச்சர் ராஜேந்திர பாலாஜி. (அப்புறம் என்ன….அமுக்கிட வேண்டிதானே?!)

‘’சட்டம் ஒழுங்கு கெட்டுப் போகிற அளவுக்கு எச்.ராஜா ஒன்றும் தப்பா பேசிடலை. அதனால கைது நடவடிக்கை இல்லை.’’ - அமைச்சர் மாஃபா பாண்டியராஜன். (சரி…தான்..இதையே நீதிமன்றத்தில சொல்லுங்களேன் பார்ப்போம்)

பி.ஜே.பி. மாநில தலைவர் தமிழிசையை கெட்ட வார்த்தையால் திட்டி சமூக வலைத்தளத்தில் பதிவிட்ட சூர்யா தேவியை 24 மணிநேரத்தில் கைது செய்தது காவல் துறை.  விமான பயணத்தின்போது தமிழிசையிடம் வாக்கு வாதம் செய்த சோபியாவை புகார் கொடுத்த ஒரு மணிநேரத்தில் கைது செய்தது இதே காவல் துறை.

எஸ்.வி.சேகருக்கு எதிரான கம்ப்ளைன்டை வச்சிகிட்டு அவரை கைது செய்ய எந்த நடவடிக்கையும் எடுக்கலை. இப்ப அதே பாணியைத் தான் எச்.ராஜா மீது எடுக்க மறுக்குது இந்த காவல் துறை.  எஸ்.வி.சேகராவது  பத்திரிகையாளர்களை கேவலப்படுத்தினார். ஆனால், எச்.ராஜா உங்களையும், நீதித்து றையையும் கேவலப்படுத்தியவர். இதில் நீங்க கைது செய்து நடவடிக்கை எடுக்காவிட்டால். அவர் சொன்னது உண்மை ஆகிவிடும். ஆமா அவர் சொன்னது.. காவலர்களின் ஈரல் அழுகிவிட்டது..!


சித்திரைத் திருநாளில் திரைக்கு வருகிறது ரஜினியின் கபாலி?

கபாலி ஷூட்டிங் ஸ்பாட் ஸ்டில்கள், வீடியோக்கள் தினசரி இணையத்தில் கசிய ஆரம்பித்திருப்பது இயக்குநருக்கும் ரஜினிக்கும் பெரிய தர்மசங்கடத்தைத் தந்துள்ளது. இனி இந்த மாதிரி ஸ்டில்களைப் பகிர வேண்டாம் என வேண்டுகோள் விடுத்துள்ளனர்.

இந்த நிலையில் படத்தை எப்போது வெளியிடுவது என்பதில் ஒரு இறுதியான முடிவுக்கு வந்திருக்கிறாராம் தாணு. ஆரம்பத்தில் இந்தப் படத்தை பொங்கல் வெளியீடு என்று கூறி வந்தனர்.

ஆனால் ஷெட்யூல்படி படம் வரும் ஜனவரியில்தான் முடிகிறது. போஸ்ட் புரொடக்ஷனுக்கு குறைந்தது 3 மாதங்களாவது தேவை.

எனவே பக்கா திட்டமிடலோடு படத்தை தமிழ்ப் புத்தாண்டு கொண்டாடப்படும் சித்திரைத் திருநாளில் வெளியிட்டுவிடலாம் என முடிவு செய்துள்ளனர். தமிழ்ப் புத்தாண்டில் வெளியான ரஜினி படங்கள் வசூலில் சக்கைப் போட்டிருக்கின்றன. அந்த சென்டிமென்டும் கூட, இந்த முடிவுக்குக் காரணம் என்கிறார்கள்.


குடியுரிமை இல்லாமல் 3 லட்சம் இந்தியர்களா? ஆதாரம் எங்கே?

பார்த்திபன் நாகராஜன் கோலாலம்பூர், இந்திய சமுதாயத்தில் 3 லட்சம் பேர் குடியுரிமை இல்லாததற்கான ஆதாரத்தை ஹிண்ட்ராப் தலைவர் வேதமூர்த்தியும், எதிர்க்கட்சி தலைவர்களும் உட னடியாக வெளியிட முடியுமா என்று மஇகா இளைஞர் பிரிவின் தேசியத் தலைவர் டத்தோ சிவராஜ் நேற்று சவால் விடுத்தார். தேசிய முன்னணியையும், மஇகாவையும் தாக்கி பேசுவதற்கு வேதமூர்த்தி, சுரேந்திரன் உட்பட எதிர்க்கட்சி தலைவர்கள் இந்திய சமுதாயம் எதிர்கொள்ளும் குடியுரிமை பிரச் சினையை தான் ஆயுதமாக பயன்படுத்தி வருகின்றனர். எதற்கெடுத்தாலும் 3 லட்சம் பேருக்கு குடியுரிமை இல்லை என்று மேடைகளில் பேசி இத்தலைவர்கள் அரசியல் நடத்தி வருகின்றனர். உண்மையிலேயே 3 லட்சம் பேருக்கு குடியுரிமை இல்லையா என்ற கேள்விக்கு விடை தெரிந்து கொள்ளும் வகையில் அரசாங்கத்தின் ஆதரவுடன் மஇகா மெகா மைடஃப்தார் நிகழ்வை நாடு தழுவிய நிலையில் நடத்தியது. 21 இடங்களில் முகாம்களை அமைத்து குடியுரிமை பிரச்சினையை எதிர்கொள்ளும் மக்களை நேரடியாக சந்தித்து அவர்களுக்கு தேவையான உதவிக ளையும் நாங்கள் செய்து வருகிறோம்.இன்று கூட புத்ராஜெயாவில் மெகா மைடஃப்தார் நிகழ்வு நடைபெறுகிறது.இப்படி நாடு தழுவிய நிலையில் நடத்தப் பட்ட மெகா மைடஃப்தார் நிகழ்வில் 2 ஆயிரத்திற்கும் மேற்பட்டோர் மட்டுமே தங்களின் பிரச்சினைகளை எங்களிடம் நேரடியாக கூறினர் என்று தெரி வித்தார்.


சிரியா கொடுத்த வலிகளிலிருந்து மீண்டு வந்த ஓம்ரான் !

சிரியாவில் கடந்தாண்டு உள்நாட்டுப் போரின்போது கட்டட இடிபாடுகளிலிருந்து மீட்கப்பட்ட ஒரு சிறுவனின் புகைப்படம் உலக மக்கள் மத்தியில் தாக் கத்தை ஏற்படுத்தியது. அந்தச் சிறுவனின் பெயர் ஓம்ரான். அவன் தற்போது எப்படி இருக்கிறான்.? கடந்தாண்டு கிளர்ச்சியாளர்கள் வசம் சிக்கிய சிரியாவின் அலெப்போ நகரை மீட்க அரசின் விமானப்படைகள் தாக்குதல் நடத்தின. இதனால் அலெப்போ நகரம் போர்க்களமானது. அந்தச் சூழலில் குவாட்ரிஜ் என்ற இடத்தில் நடத்தப்பட்ட வான்வழித் தாக்குதலில் கட்டடம் ஒன்று இடிந்து தரைமட்டமானது. அந்தக் கட்டடத்தில் மீட்புப் பணிகள் நடைபெற்றபோது, இடிபாடுகளில் சிக்கியிருந்த ஐந்து வயதுச் சிறுவன் ஓம்ரான் தக்னீஷை ராணுவத்தினர் மீட் டெடுத்தனர். ஓம்ரான் தலையில் ரத்தக் காயங்கள்.. உடல் முழுக்கத் தூசி.. இந்தக் கோரக் காட்சி இணையத்தில் வைரலாகப் பரவியது. தன்னைச் சுற்றி என்ன நடக் கிறது என்று அறியாத ஓம்ரான் தன் தலையில் வழிந்த ரத்தத்தைத் துடைத்துக்கொண்டு அமைதியாக அமர்ந்திருந்தான். அந்த வீடியோ காட்சி உலகத் தையே துடிக்கவைத்தது. உலக மக்களின் நெஞ்சை உலுக்கிய அந்தக் காட்சி சிரியாவின் கோர முகத்தை வெளிச்சம் போட்டுக் காட்டியது. உலக மக்களின் அன்பைப் பெற்ற அந்தச் சிறுவன் தற்போது எப்படி இருக்கிறான் என்று சிரியா ஊடகங்கள் செய்தி வெளியிட்டு வருகின்றன. ஓம்ரான் தற் போது நல்ல ஆரோக்கியத்துடன் அவர் பெற்றோர்களுடன் அலெப்போ நகரில் வசித்து வருவதாகக் கூறப்படுகிறது. அவரின் அண்மை புகைப்படம் ஒன் றும் வெளியாகிவுள்ளது. புன்னகையுடன் போட்டோவுக்குப் போஸ் கொடுத்துள்ள ஓம்ரானுக்கு நெட்டிசன்ஸ் வாழ்த்துகளையும் ஆசீர்வாதங்களையும் பதிவு செய்து வருகின்றனர்!


'உங்கள் காதல் திருமணம் இப்படி முடியக்கூடாது!’

நடிகர் பாலாஜிக்கும் அவரது மனைவி நித்யாவுக்கும் இடையே கருத்துவேறுபாடு நிலவுவதோடு, போதிய புரிந்துணர்வு இல்லை. இதனால், இருவருக்கும் கவுன்சலிங் கொடுக்க பரிந்துரைசெய்துள்ளோம்' என்று போலீஸ் விசாரணை அதிகாரி தெரிவித்தார். நடிகர் பாலாஜி மீது அவருடைய மனைவி நித்யா, கடந்த சில தினங்களுக்கு முன்பு மாதவரம் போலீஸில் பரபரப்பான வாக்குமூலம் ஒன்றைக் கொடுத்தார். அதில் பாலாஜி, தன் சாதியைச் சொல்லி திட்டியதாகவும் குழந்தையையும் தன்னையும் கொடுமைப்படுத்தியதாகவும் குறிப்பிட்டிருந்தார். அதன் அடிப் படையில், நடிகர் பாலாஜியிடமும் நித்யாவிடமும் தனித்தனியாக போலீஸார் விசாரணை நடத்தினர். நித்யாவிடம் பெண் போலீஸ் இன்ஸ்பெக்டர் விசா ரித்தார். அப்போது, 'இருவருக்கு மிடையே அதிகளவில் கருத்துவேறுபாடு இருக்கிறது. புரிந்துணர்வும் இல்லை என்பது மட்டும் தெளிவாகத் தெரிகிறது' என்று விசாரணை அதிகாரி ஒருவர் தெரிவித்தார். இதுகுறித்து போலீஸ் வட்டாரங்கள் கூறுகையில், "நடிகர் பாலாஜியின் மனைவி நித்யா, தனியார் மருத்துவமனையில் சிகிச்சை பெறுவதாகச் சொல்லி எங்களுக்குத் தகவல் வந்தது. உடனடியாக அங்கு சென்று, நித்யாவிடம் விசாரித்தோம். அவர் கொடுத்த தகவலை வாக்குமூலமாகப் பெற்றிருக்கிறோம். நடிகர் பாலாஜி, தன்னைச் சாதியைச் சொல்லி திட்டியதாகக் குறிப்பிட்டார். கணவனே சாதியைச் சொல்லித் திட்டியதாக நித்யா குற்றம் சுமத்தியதால், பாலாஜியிடம் அதுதொடர்பாக விசாரித்தோம். அதற்கு, 'என் மகளுக்குக்கூட மனைவியின் சாதியைக் குறிப்பிட்டுதான் சாதிச் சான்றிதழ் வாங்கியி ருப்பதாகத் தெரிவித்தார். மேலும், நான் யாரையும் பிரித்துப் பார்ப்பதில்லை' என்று பதிலளித்தார். அடுத்து, 'குழந்தையைக் கடத்தியதாகவும் கொடுமைப்படுத்தியதாகவும் நித்யா உங்கள் மீது குற்றம் சுமத்துகிறாரே' என்று பாலாஜியிடம் கேட்டதற்கு, 'நான், என் மனைவியைவிட குழந்தையை நூறு சதவிகிதம் நன்றாகப் பார்த்துக்கொள்கிறேன் என்பது, என்னை அறிந்தவர்களுக்குத் தெரியும். அந்தக் குழந்தைக்காகத்தான் நித்யா சொல்லும் குற்றச்சாட்டுகளை அமைதியாகவும் பொறுமையாகவும் கேட்டுக்கொண்டிருக்கிறேன்' என்று தெரிவித்தார். நித்யாவை நீங்கள் கொடுமைப்படுத்தியதாகச் குற்றச்சாட்டுள்ளதே என்ற கேள்வியை பாலாஜியிடம் கேட்டவுடன் அவர், யோசிக்காமல் பதில் சொன்னார். 'நித்யாவை நான் ஏன் கொடுமைப்படுத்த வேண்டும். குடும்பத்தில் கணவன்- மனைவிக்கிடையே சண்டையே வராதா? அதுபோல எங்களுக்குள் சண்டை வரும். அடுத்த நிமிடமே சமாதானமாகிவிடுவோம். நான் மற்றவர்களை சிரிக்கவைக்கும் காமெடி நடிகர். அப்படியிருக்கும்போது, என் மனைவியை அழ வைப்பேனா' என்றார். நித்யா கொடுத்த வாக்கு மூலத்தின் அடிப்படையில் பாலாஜியிடம் முதற்கட்ட விசாரணையை முடித்துள்ளோம். அதுபோல பாலாஜி தெரிவித்த பதிலின் அடிப்படையில் நித்யா விடமும் விசாரணை நடந்துள்ளது. பாலாஜி குறித்து நித்யா, 'அவர் சொல்வதை நம்பாதீர்கள். அவர் செய்ததில் சிலவற்றைத்தான் உங்களிடம் சொல்லி யிருக்கிறேன். மற்றபடி, அவரது தனிப்பட்ட விஷயத்தை நான் பேசவிரும்பவில்லை' என்று தெரிவித்துள்ளார். இதுவரை நடந்த விசாரணையில், பாலாஜிக்கும் நித்யாவுக்குமிடையே கருத்துவேறுபாடு, புரிந்துணர்வு இல்லை என்பது தெரிகிறது. அவர்கள் இரு வரிடமும் மாவட்ட சமூக நல அலுவலர் விசாரணை நடத்தி அறிக்கை அளிப்பார். அதன்பிறகு, இருவருக்கும் கவுன்சலிங் நடத்தப்படும். அவர்கள் கொடுக் கும் அறிக்கையின்படி சட்டரீதியாக நடவடிக்கை எடுக்கப்படும். பாலாஜி சாதியைச் சொல்லித் திட்டியதாக நித்யா குற்றம்சுமத்தியுள்ளதால், பிசிஆர் சட்டத்தின்படி அவர்மீது நடவடிக்கை எடுக்கவும் வழிவகை உள்ளது" என்றனர். இதையடுத்து பாலாஜியிடமும், நித்யாவிடமும் நீண்ட நேரம் பேசிய போலீஸ் உயரதிகாரி ஒருவர், "நீங்கள் இருவரும் காதலித்து திருமணம் செய்துள்ளீர்கள். இது, பாலாஜிக்கு இரண்டாவது திருமணம். குடும்பத்தினரின் எதிர்ப்பை மீறி கரம்பிடித்த நீங்கள், அவர்கள் முன்னால் எடுத்துக்காட்டாக வாழ வேண்டும். அப்படி இல்லாமல், ஒருவருக்கொருவர் குற்றம் சுமத்திக்கொண்டே இருந்தால், இந்தப் பிரச்னைக்கு முடிவு வராது. நீங்கள் இருவரும் தீவிரமாக ஆலோசித்து ஒரு முடிவை எடுங்கள்" என்று கூறியுள்ளார். அதை இருவரும் அமைதியாகக் கேட்டுள்ளனர். பாலாஜி, நித்யா நித்யாவிடம் விசாரித்த பெண் போலீஸார், 'பாலாஜியின் சில தனிப்பட்ட பழக்கங்கள் நித்யாவுக்குப் பிடிக்கவில்லை. அப்படியான சில பழக்கங்களை அவர் கைவிட்டிருந்தால், எங்கள் குடும்பம் நிம்மதியாக இருந்திருக்கும் என்று விசாரணையின்போது நித்யா கதறியுள்ளார். அடுத்து,' நானாகத் தேர்ந் தெடுத்த இந்த வாழ்க்கை இப்படியாகும் என்று கொஞ்சம்கூட நான் எதிர்பார்க்கவில்லை. ஒரு தொலைக்காட்சி நிகழ்ச்சியில் நானும், அவரும் பங் கேற்றபோது, ’உனக்கு நான் அதிகளவில் தொந்தரவு கொடுத்திருக்கிறேன். நித்யா என்னை மன்னித்துவிடு' என்று சொன்னபோது மேடையிலேயே நான் எமோஷனலாகிவிட்டேன். அதன்பிறகு, அங்கிருந்தவர்கள் எங்களை சமாதானப்படுத்தினர். அப்படி பொதுவெளியிலேயே அவர் தன் நடவடிக்கைகளைப் பற்றிக் கூறியிருக்கிறார். அதற்கு மேல் நான் என்ன சொல்ல’ என்று தெரிவித்துள்ளார். இவ்வாறு பாலாஜி மீது நித்யா பல குற்றச்சாட்டுக்களை அடுக்கினாலும் பாலாஜியோ, நித்யா மீது ஒரு குற்றச்சாட்டையும் முன்வைக்கவில்லை. அதோடு, நித்யாவுடன் சேர்ந்து வாழ விரும்புவதாகவே குறிப்பிட்டுவருகிறார். பாலாஜிக்கு நெருக்கமானவர்கள் நித்யாவிடம் பேசிப்பார்த்துள்ளனர். அவர் களிடம், ' என் விஷயத்தில் நீங்கள் தலையீடாதீர்கள். என்னை அவர் அந்தளவுக்கு காயப்படுத்திவிட்டார். உங்களுக்கு எல்லாம் தெரிந்தது கொஞ்சம்தான். என்னையும் என் குழந்தையையும் விட்டுவிடுங்கள்’ என்று சொல்லிக் கதறியிருக்கிறார் நித்யா.


சமந்தாவின் புதிய காதலர்?

சித்தார்த்துடன் இருந்த காதல் பிய்த்துக்கொண்டதால், இப்போது புதிய காதலரைக் கைப்பற்றியிருக்கிறாராம் சமந்தா. தமிழ்நாட்டைச் சேர்ந்த அந்த புதிய காதலருடன் அவரை பல இடங்களில் பார்த்ததாக சிலர் சொல்கிறார்கள்.


மாணவர்களிடையே குண்டர்தனம்!

இடைநிலைப்பள்ளி மாணவர்களிடையே அதிகரித்து வரும் குண்டர் தனம், கடந்த வியாழக்கிழமை இங்குள்ள ஸ்ரீ அண்டலாஸ் இடைநிலைப்பள்ளி வெளி வளாகத்தில் நடந்த சம்பவம் மலேசிய மக்களையே அதிர்ச்சியில் ஆழ்த்தியுள்ளது. சுமார் 45 விநாடிகள் ஓடக்கூடிய வீடியோ கிளிப் ஒன்றின் மூலம் தெரியவந்துள்ள இடைநிலைப்பள்ளி மாணவர்களிடையே காணப்படும் இந்த குண்டர் தனம் உச்ச சாபமா? அல்லது திணிப்பா? என்ற கேள்வியையும் எழுப்பியுள்ளது. * மாணவர்களின் குண்டரிய நடவடிக்கைகளுக்கு யார் காரணம்? * சமூகப் பொருளாதாரச் சீர்கேடுகளின் எதிரொலியா? * இந்திய சமூகத்தின் தலையாய சீர்கேட்டிற்குத் தீர்வினைக் காணாதது ஏன்? * இடைநிலைப்பள்ளிகளில் இந்திய மாணவர்களுக்கு எதிரான இனவாதமா? கடந்த வியாழக்கிழமை சமூக ஊடகங்களின் வழி தீயாகப் பரவிய இடைநிலைப்பள்ளி மாணவர்கள் ஆரவாரத்தோடு குண்டர் கும்பலின் பிறந்த தினத் திற்காக கிள்ளானில் சில இடைநிலைப்பள்ளிகளின் முன்னால் கேக் வெட்டி கொண்டாடிய வீடியோ பதிவுகள் மலேசிய இந்தியர்களை மட்டுமல்லாது பிற இனத்தவர்களையும் அதிர்ச்சியில் உறையவைத்துள்ளதாகவே நண்பன் குழு கருதுகின்றது. ஸ்ரீ அண்டலாஸ் இடைநிலைப்பள்ளி, ஷா பண்டார் இடைநிலைப்பள்ளி மாணவர்களை உட்படுத்தியதாகக் கருதப்படும் பிறந்தநாள் கொண்டாட்டம் இடை நிலைப்பள்ளி இந்திய மாணவர்களிடையே குண்டரிய நடவடிக்கைகள் ஆல் போல் செழித்து பரவியிருப்பதாகவே கருத வேண்டியுள்ளது. மலேசிய இந்தியர்களிடையே குண்டரிய நடவடிக்கைகள் பெருகி வருவதாகக் கூறப்படும் தகவல்களுக்கு மத்தியில் மாணவர்களின் இத்தகைய நடவடிக்கைகள் இந்திய சமூகத்திற்குத் தலைகுனிவை ஏற்படுத்தியிருப்பதோடு மட்டுமல்லாமல் எதிர் கால தலைமுறையினரின் எதிர் காலத்தையே பதம் பார்த்து விடக்கூடிய அபாயம் வீட்டு வாசலிலேயே நிற்பதைக் காண்பதற்கு வேதனையே மிஞ்சுவதாக நண்பன் குழு கருதுகின்றது. எய்தவன் இருக்க அம்பை நோவதா? இடைநிலைப்பள்ளிகளில் இந்திய மாணவர்களிடையே புரையோடிக் கிடக்கும் குண்டரிய நடவடிக்கைகள் ஒன்று புதிதான ஒன்றல்ல. பல ஆண்டு களாகவே இவ்வாறான இழிவான சம்பவங்கள் இடைநிலைப்பள்ளிகளில் நடந்து வருவதைப் பற்றி யாருமே கவலைப்படவில்லை. * இடைநிலைப்பள்ளிகளின் தலைமைத்துவத்திற்கு இவ்விவகாரம் தொடர்பில் அக்கறையே இல்லை. * இடைநிலைப்பள்ளிகளில் நியமிக்கப்பட்டுள்ள தொடர்பு காவல் துறை அதிகாரிகளுக்கு நேரமும் இல்லை. * சுற்றுவட்டாரத்தில் உள்ள இந்தியர்கள் அரசியல் கட்சிகளுக்கு இவ்விவகாரம் பெரிதாகப் பட்டதும் இல்லை. * பெற்றோர்களுக்கு பிள்ளைகளின் செயல்பாடுகளைப் பற்றி அறிவதற்கான வாய்ப்புகளும் இல்லை. போன்றவற்றையே நாம் காரணமாகக் கூறினாலும் இடைநிலைப்பள்ளி மாணவர்களின் இத்தகைய நடவடிக்கைகளுக்கு மூலகர்த்தா யார்? என்பதையே காவல் துறையினர் கண்டறிய வேண்டும் என்பதை ஏவுகணை வலியுறுத்துகின்றது. இடைநிலைப்பள்ளிகளில் அமல்படுத்தப்பட்டு வரும் இனவாதமான செயல்பாடுகளே இத்தகைய சம்பவங்களுக்குக் காரணமா? என்பதை முழுமையாக ஆய்வு செய்ய வேண்டிய கட்டாயம் இருப்பதாகவும் நண்பன் குழு கருதுகின்றது. கிள்ளானில் நடைபெற்றுள்ள சம்பவம் மிகப்பெரிய பனிப்பாறையின் சிறு துளி யாகவே ஏவுகணை கருதுகின்றது. கைது செய்யப் பட்டி ருக்கும் மாணவர்கள் வெறும் அம்பு மட்டுமே எய்தவர்கள் யார் என்பதை அறிந்து துடைத்தொழித்தால் மட்டுமே இடைநிலைப்பள்ளி மாணவர்களைக் காப்பாற்ற முடியும் என்பதை ஏவுகணை வலியுறுத்துகின்றது. மலேசிய காவல் துறையின் தேசியத் தலைவர் டான்ஸ்ரீ காலிட் அபு பக்கார் தனது செய்தியின் வழி கிள்ளானைச் சேர்ந்த ஸ்ரீ அண்டலாஸ் இடை நிலைப்பள்ளி ஷாபண்டார் இடைநிலைப்பள்ளி, ராஜா ஹாடி இடைநிலைப்பள்ளி, கம்போங் ஜாவா இடைநிலைப்பள்ளி ஆகியவற்றில் பயிலும் இந்திய மாணவர்களுக்கு குண்டர் கும்பலுடன் தொடர்பு இருப்பதாக அறிய முடிவதாகக் கூறியுள்ளது. இந்திய சமூகத்தினரிடையே மிகப்பெரிய நெருடலை ஏற்படுத்தியிருப்பதாகவே ஏவுகணை கருதுகின்றது. ஏவுகணையின் ஆய்வின் படி மேற்கொண்ட நான்கு இடைநிலைப்பள்ளிகளிலும் 60 விழுக்காட்டிற்கு அதிகமான இந்திய மாணவர்கள் கல்வி பயில்வதாக (ஷாபண்டாராயா இடைநிலைப்பள்ளியைத் தவிர) அறிய முடிகின்றது. இந்திய மாணவர்கள் அதிகமாகப் பயிலும் இடைநிலைப்பள்ளிகளில் குண்டரிய நடவடிக்கைகள் தொடர்பான சம்பவங்கள் மேலோங்கியே இருப்பதை யாராலும் மறுக்க முடியாது என்றாலும் அனைத்து சம்பவங்களும் இதுநாள் வரை மறைக்கப்பட்டே வந்துள்ளதாக ஏவுகணை கருதுகின்றது. குண்டரிய நடவடிக்கை சாபாமா? திணிப்பா? மலேசிய இந்தியர்களிடையே 1980 ஆம் ஆண்டுகளில் ஊடுருவிய குண்டரிய செயல்பாடுகள் சாபத்தினால் ஏற்பட்டது அல்ல என்பதை ஏவுகணையால் நிரூபிக்க முடியும் குண்டர் கும்பல்களில் இந்தியர்களின் ஈடுபாடு திணிக்கப்பட்ட ஒன்றாகவே ஏவுகணை கருதுகின்றது. இதற்கு மூல காரணமே நமது அரசாங்கம் என்பதில் பிழை இருக்குமா? என ஏவுகணை கேட்கின்றது. * தோட்டப்புறங்களிலிருந்து ஆயிரக்கணக்கான இந்திய தொழிலாளர்கள் எதுவுமே இல்லாமல் கட்டாய இடப்பெயர்வு செய்யப்பட்ட கோரம். * நகர முன்னோடிகளாக எந்தவிதமான அடிப்படை வசதிகளும் இல்லாத புறம்போக்கு வாசிகளாக உருமாற்றம் கண்ட அவலம் * எத்தகைய தொழில்திறன் அனுபவமும் வழங்கப்படாமல் கூலிகள் சமூகமாக உருமாற்றிய ராஜதந்திரம் * சமூகத்தின் அவலத்திற்குத் தீர்வினைக் காண அறவே சிரத்தை எடுக்காத அரசியல் பிரதிநிதித்துவத்தின் சாபக்கேடு * மலிவு விலை சாராயத்தின் புழக்கத்தினை தடங்கல் இல்லாமல் பயனீடு செய்த சாமர்த்திய வர்த்தகர்கள். * புறம்போக்கு குடியிருப்புப் பகுதிகளையும் அபகரித்துக் கொண்டு நட்டாற்றிலும் சிலரை புறாக்கூண்டுகள் போன்ற வீடுகளிலும் தஞ்சமடையச் செய்த மேம்பாட்டு நிறுவனங்களின் வியூக நடவடிக்கைகள் என ஒட்டு மொத்தமாக இந்திய சமூகம் நடப்பு நடைமுறைகளால் பலிவாங்கப்பட்டுள்ளதை 50 ஆண்டுகளுக்குப் பின்னர் உணர்ந்திருந்தாலும் ஒற்றுமை எனும் பிரம்மாஸ்திரத்தைத் தொலைத்து விட்ட இந்திய சமூகம் இன்றைய இளைய தலை முறையினரை குண்டரிய நடவடிக்கைகளுக்குத் தாரை வார்த்துக் கொண்டிருப்பதை யாராவது மறுக்க முடியுமா? அல்லது வேறு காரணத்தைத்தான் கூற இயலுமா? சமூகத்தின் இயலாமையின் பிரதிபலிப்பே குண்டரியம் சமூகப் பொருளாதார இன்னல்களால் தத்தளித்துக் கொண்டிருக்கும் சமூகத்தினரிடையே மிகவும் எளிதில் குண்டரிய நடவடிக்கைகள் வசப்படுவதை ஆய்வு செய்ய வேண்டியதில்லை. 1960- 1970 ஆம் ஆண்டுகளில் குண்டரிய நடவடிக்கைகள் சீன சமூகத்தினரிடையே தலைவிரித்தாடியதை ஏவுகணை இன்னமும் மறக்கவில்லை. பொருளாதார நிலையில் நிலைத்தன்மையைப் பெற்றுவிட்ட அச்சமூகத்தில் இன்றைய சூழலில் குண்டரிய நடவடிக்கைகளின் வெளிப்பாடுகள் கட்டுப் பாட்டுக்குள் இருப்பதாகவே அறிய வேண்டியுள்ளது. 1980 ஆம் ஆண்டுகளில் இந்திய சமூகத்தினரிடையே வேர்விடத் தொடங்கிய குண்டரிய நட வடிக்கைகள் இன்றளவில் இடைநிலைப்பள்ளிகளில் பயிலும் இந்திய மாணவர்களைப் பதம் பார்த்திருப்பதைக் கண்கூடாகவே கடந்த வியாழக்கிழமை கிள்ளானில் நடைபெற்ற பிறந்தநாள் கொண்டாட்டம் வழி அறிந்துள்ளோம். மேற்கண்ட அசம்பாவிதம் கிள்ளானில் மட்டும் தலைவிரித்தாடவில்லை மாறாக நாடு தழுவிய நிலையில் இந்தியர்கள் அதிகம் வாழும் பகுதிகளில் உள்ள இடைநிலைப்பள்ளிகளிலும் குண்டரிய நடவடிக்கைகளுக்கான தடயங்களைக் காண முடியும் என்பதை ஏவுகணையால் நிரூபிக்க முடியும். இந்திய சமூகத்தினரிடையே செல்லரித்து வரும் சமூகப் பொருளாதார இன்னல்களே சமுதாயத்தினைப் பதம் பார்த்து வருவதை அனைவரும் வேடிக்கை பார்த்துக் கொண்டிருப்பதுதான் நமது சமூகத்தின் சாபமா? என்பதை நாளை ஆராய்வோம்.


சிங்கப்பூரில் மேம்பாலம் இடிந்து விழுந்தது.

(எம்.கே.வள்ளுவன்) சிங்கப்பூர், தம்பனீஸ் விரைவு சாலைக்குச் செல்லும் வழியில் கட்டப்பட்டு வரும் மேம்பாலச் சாலையில் ஒரு பகுதி கட்டுமானம் இடிந்து விழுந்ததில் சம்பவ இடத் திலேயே ஒருவர் மாண்ட வேளையில் மேலும் 10 பேர் கடுமையான காயங்களுடன் மருத்துவமனைக்கு கொண்டு செல்லப்பட்டனர். மருத்துவமனைக்கு கொண்டு செல்லப்பட்டவர்களின் விவரங்கள் அறிவிக்கப்படாமல் போனாலும் அவர்களில் சிலர் ஆபத்தான நிலையில் இருப்பதாக கூறப்பட் டது. நேற்று அதிகாலை 3.30 மணிக்கு இச்சம்பவம் நிகழ்ந்தது. இதனை தெரிவித்த குடிமை தற்காப்புப் படை சம்பவம் குறித்த தகவல் கிடைத்ததும் மோப்ப நாய்கள் துணையுடன் சம்பவ இடத்திற்கு அதிகாரிகள் விரைந்ததோடு அங்கு அச்சம்பவத்தில் சிக்கியவர்களை மீட்கும் பணியில் தீவிரமாக ஈடுபட்டனர். தீவு விரைவுச் சாலைக்கும் இடையில் அந்த மேம்பாலச் சாலை நிர்மாணிக்கப்பட்டு வருகின்றது. அந்த சம்பவத்தை தொடர்ந்து அப்பர் சாங்கி ஈஸ்ட் சாலை, தீவு விரைவுச் சாலைக்குச் செல்லும் துணைச் சாலையில் குடிமை தற்காப்புப் படையின் கே 9 பிரிவின் மோப்ப நாய்கள் சோதனைப் பணியில் ஈடுபடுத்தப்பட்டன.அந்தப் பகுதியை தவிர்க்குமாறும் குடிமை தற்காப்புப்படை ஆலோசனை வழங்கியது. இதனிடையே அந்த மேம்பால கட்டு மானப்பணியை மேற்கொள்ளும் ஓகேபி நிறுவனத்திற்கு பாதுகாப்பு விதிமுறைகளை மீறியதற்காக இவ்வாரம் தான் அபராதம் விதிக்கப்பட்டிருந்ததாக கூறப்பட்டது. 2015 ஆம் ஆண்டு ஊழியர் ஒருவர் மரணமடைய காரணமாக இருந்ததற்காக அந்த அபராதம் விதிக்கப்பட்டது. 94.6 மில்லியன் சிங்கப்பூர் வெள்ளிக்கும் மேல் அந்த மேம்பாலம் 2015 ஆம் ஆண்டு நவம்பரில் கட்டுமானப்பணி தொடங்கப்பட்ட வேளையில் 2019 ஆம் ஆண்டு நவம்பர் மாதம் பணிகள் நிறைவு பெற ஒப்பந்தம் செய்யப்பட்டுள்ளது. அந்த விபத்தில் காயமடைந்தவர்கள் அனைவரும் சீன, வங்காள தேசிகள் எனவும் கூறப்பட்டது. இதனிடையே இச்சம்பவம் குறித்து விசாரணை மேற்கொள்ளப்பட்டு வரும் வேளையில் கட்டுமானப் பணியை நிறுத்துமாறும் உத்தரவிடப்பட்டுள்ளது.


எங்கள் இராணுவத்தினர் 3 பெண்களை கற்பழிக்கும் திறனுடையவர்கள்

பிலிப்பைன்ஸ் இராணுவ வீரர்கள் ஒவ்வொருவரும் 3 பெண்களை பாலியல் பலாத்காரம் செய்ய முடியும் என்று அந்நாட்டின் அதிபர் ரோட்ரிகோ ட்யூட்டரெட்டின் பேசியிருப்பது பெரும் சர்ச்சையை ஏற்படுத்தியுள்ளது. பிலிப்பைன்ஸ் நாட்டு அதிபர் சர்ச்சைப் பேச்சுகளுக்கு குறைவில்லாதவர். அடிக்கடி அவரின் பேச்சு ஒரு சர்ச்சைகளில் மாட்டிக்கொள்வது வழக்கம். அமெரிக்க அதிபர் ஒபாமாவை கடுமையாக திட்டி பரபரப்பை ஏற்படுத்தியவர். அதன் பின் அதற்கு மன்னிப்பும் கோரினார். இந்நிலையில் பிலிப்பைன்ஸ் இராணுவத்தினர் மத்தியில் பேசிய அவர், தீவிரவாதிகளை எதிர்ப்பதில் இராணுவத்தினருக்கு தாம் பக்கபலமாக இருப்பதாகவும், எவரையும் கைது செய் யவும், எந்த வீட்டையும் சோதனையிடவும் இராணுவத்தினருக்கு முழு அதிகாரம் உண்டு என்று தெரிவித்தார். இராணுவ வீரர்களின் திறனை மேம்படுத்திக் கூற முற்பட்ட அவர் எங்கள் இராணுவ வீரர்கள் ஒவ்வொருவரும் 3 பெண்களை பாலியல் பலாத்காரம் செய்யும் அளவிற்கு பலம் பொருந்தியவர் என சொல்லிவிட்டார். நாடு முழுவதும் வௌியான இந்த உரை பர் மத்தியில் விமர்சனங்களையும் எதிர்ப்பையும் கிளப்பியது.


டிடிவி தினகரன் மீதான தீர்ப்பு நாளை ஒத்திவைப்பு: டெல்லி நீதிமன்றம்!

இரட்டை இலைச் சின்னத்தைப் பெற லஞ்சம் கொடுக்க முயன்ற வழக்கில் சிக்கியுள்ள டி.டி.வி தினகரனின் மீதான வழக்கில் இன்று தீர்ப்பு வழங்கப்படும் என எதிர்பார்க்கப்பட்ட நிலையில், தீர்ப்பினை நாளை ஒத்திவைப்பதாக டெல்லி சிபிஐ நீதிமன்றம் தெரிவித்துள்ளது. ஜெயலலிதா மறைவுக்குப் பின்னர் இரு அணிகளாக அதிமுக உடைந்ததால், ஆர்.கே நகர் இடைத்தேர்தலின்போது இரட்டை இலைச் சின்னம் முடக்கப் பட்டது. இதையடுத்து, இரட்டை இலைச் சின்னத்தைப் பெற அப்போதைய அதிமுக அம்மா அணியின் துணைப் பொதுச் செயலாளர் டி.டி.வி தினகரன் தேர்தல் ஆணையத்துக்கு லஞ்சம் கொடுக்க முயன்றதாகக் குற்றம்சாட்டப்பட்டார். லஞ்சம் கொடுக்க முயன்ற வழக்கில் டி.டி.வி தினகரன், அவரது நண்பர் மல்லிகார்ஜுனா, இடைத் தரகர் சுகேஷ் சந்திரசேகர் உள்ளிட்டோரை டெல்லி போலீஸ் கைது செய்து, திகார் சிறையில் அடைத்தனர். இந்நிலையில் டிடிவி தினகரனுக்கு ஜாமீன் கோரி மனுத்தாக்கல் செய்யப்பட்டது. இந்த மனுமீதான விசாரணை டெல்லி ஊழல் ஒழிப்பு நீதிமன்றத்தில் நிலுவையில் உள்ளது. டெல்லி போலீஸ் டிடிவி தினகரனுக்கு ஜாமீன் அளிப்பதற்கு கடும் எதிர்ப்புத் தெரிவித்து வருகின்றனர். இதையடுத்து, இரு தரப்பு வாதத்தையும் விசாரித்த சிபிஐ சிறப்பு நீதிமன்ற நீதிபதி பூனம் சவுத்ரியின் தலைமையிலான அமர்வு, லஞ்சம் கொடுத்த வழக்கில் இன்று தீர்ப்பு வழங்கப்படும் என முன்னர் அறிவித்திருந்தது.


மாணவர்களைப் போராட்டங்களில் ஈடுபடுத்தினால் நடவடிக்கை!'

பள்ளி மாணவர்களை முன்னிறுத்தி போராட்டம் நடத்துவது தவறு. மாணவர்களைப் போராட்டத்தில் ஈடுபடுத்தினால் நடவடிக்கை எடுக்கப்படும்” எனத் தூத்துக்குடி மாவட்ட ஆட்சியர் வெங்கடேஷ் தெரிவித்துள்ளார்.
மாணவர்களை முன்னிறுத்தி போராட்டம் நடத்தும் புதிய கலாசாரம், தூத்துக்குடியில் பரவிவருகிறது. கடந்த, 2017-ம் ஆண்டு, தமிழகத்தில் ஜல்லிக்கட்டு மீதான தடையை நீக்க வலியுறுத்தி இளைஞர்கள், கல்லுாரி மாணவர்கள் போராட்டம் நடத்தி வெற்றி கண்டனர். அதிலிருந்து, சமூக பிரச்னைகளுக்கு, பள்ளி மாணவர்களையும் முன்னிறுத்தி போராட்டம் நடத்துவது அதிகரித்து வருகிறது.
துாத்துக்குடி மாவட்டத்தில், அரசுக்கு எதிரான போராட்டங்களில் பள்ளி மாணவர்களை முன்னிறுத்தும் கலாசாரத்தை என்.ஜி.ஓ-களும் சில சமூக அமைப்புகளும் உருவாக்கி வருகின்றன. சமீபத்தில், தூத்துக்குடியில், இலவச பஸ் பாஸ் வைத்திருக்கும் பள்ளி மாணவர்களைப் பேருந்துகளை ஏற்றாமல் செல்கின்றனர் எனச் சொல்லி, உள்ளூர் சமூக ஆர்வலர் ஒருவரின் தூண்டுதலின் பேரில், பள்ளி மாணவர்கள் ஆட்சியர் அலுவலகத்தில் போராட்டத்தில் ஈடுபட்டனர். இதில் பல மாணவர்கள் என்ன காரணத்துக்காகப் போராட வந்தோம் எனத் தெரியாமலேயே வந்தனர்.
தூத்துக்குடி மாவட்டத்தில் இயங்கி வரும் ஸ்டெர்லைட் தாமிர ஆலையின் விரிவாக்கத்தை எதிர்த்து குமரெட்டியாபுரம் ஊர்மக்கள் நடத்திய போராட்டத்திலும் தங்கள் குழந்தைகளைப் பள்ளிக்கு அனுப்பாமல் நிறுத்தி வைத்து மாணவர்களைப் பள்ளிச்சீருடையில் முன்வரிசையில் அமர வைத்திருந்தனர். காவல்துறையின் நடவடிக்கைக்குப் பயந்து பள்ளி மாணவர்களைக் களத்தில் இறக்கி இருப்பதாகவும் இதன் மூலம் போராட்டம் நடத்துபவர்கள் தப்பித்துக்கொள்ள நினைப்பதாகவும் கூறப்படுகிறது. பெற்றோர்களே பள்ளி மாணவர்களைப் பள்ளி செல்லவிடாமல் போராட்டத்தில் ஈடுபடுத்துவதும், அதற்குச் சில அமைப்புகள் துணை நிற்பதும் கண்டிக்கத்தக்கது எனவும் அடுத்த மாதம் அரசுத் தேர்வுகள் ஆரம்பமாகும் நிலையில், மாணவர்கள் போராட்டத்தில் ஈடுபடுவது அவர்கள் படிப்பைப் பாதிக்கும் என்கின்றனர் சமூக ஆர்வலர்கள்.
இது குறித்து செய்தியாளர்களிடம் பேசிய மாவட்ட ஆட்சியர் வெங்கடேஷ், “பள்ளிக்கூடத்துக்கு படிக்கச் செல்லும் மாணவர்களைப் போராட்டங்களில் ஈடுபடுத்துவது தவறு. மாணவர்களின் படிப்பு தடைபடுவதை அனுமதிக்க முடியாது. அவ்வாறு போராட்டத்தில் ஈடுபடுத்தினால் மாவட்டக் கல்வி அதிகாரிகள், பள்ளி நிர்வாகத்திடம் விளக்கம் கேட்கப்பட்டு நடவடிக்கை எடுக்கப்படும்” என்றார்.


இலங்கையில் வரலாறு காணாத வெள்ளம்

கொழும்பு,

இலங்கையில் நிலவும்  சீரற்ற  பருவநிலையாலும் கடுமையான மழையினாலும் இதுவரை 16 பேர் உயிரிழந்ததுடன், 127,913 பேர்  பாதிக்கப்பட்டுள்ளனர். மழை, மண்சரிவு, வெள்ளம்  காரணமாக நாட்டின்  20  மாவட்டங்கள் பாதிக்கப்பட்டுள்ளன.  பாதிக்கப்பட்ட  55,759 பேர் முகாம்களில் தங்கியுள்ளதாக செய்திகள் வெளியாகின.

Read More: Malaysia Nanban Tamil Daily on 26.5.2018


2050ஆம் ஆண்டில் கடலில் மீன்களை விட அதிக பிளாஸ்டிக் கழிவுகள்.

லண்டன்,ஜன.18- 2050ஆம் ஆண்டில் கடலில் மீன்களைவிட பிளாஸ்டிக் கழிவுகளே அதிகம் இருக்கும் என ஆய்வில் தெரியவந்துள்ளது. சர்வதேச அளவில் பிளாஸ்டிக் பொருட்களின் பயன்பாடுகள் அதிகரித்து விட்டன. ஆனால் அவை அக்கும் தன்மை அற்றதாக இருப்பதால் மனித இனத்துக்கு கேடு விளைவிப்பதாக உள்ளது. 1964ஆம் ஆண்டில் தொடங்கிய பிளாஸ்டிக் பயன்பாடு கடந்த 2014ஆம் ஆண்டில் 311 மில்லியன் டன் (31 கோடி டன்) ஆகிவிட்டது. இந்நிலையில் வரும் 2050ஆம் ஆண்டில் கடலில் வாழும் மீன்களின் எடையை விட பிளாஸ்டிக் கழிவுகளின் எடை அதிகமாக இருக்கும் என ஆய்வில் தெரிய வந்துள்ளது. ஆகவே பிளாஸ்டிக் கழிவுகளை மறுசுழற்சி முறையில் மீண்டும் பயன்படுத்துவது குறித்த ஆலோசனை கூட்டம் இங்கிலாந்தின் தவோஸ் நகரில் நடந்தது. அதில் இந்தியா உள்பட உலகின் முன்னணி தொழிற்சாலைகளின் அதிபர்கள் 40 பேர் கலந்து கொண்டனர். தற்போது 14 சதவீதம் பிளாஸ்டிக் கழிவுகள் மறு சுழற்சி முறையில் பயன்படுத்தப்படுகிறது. அதை 70 சதவீதமாக உயர்த்த புதிய திட்டம் தயாரிக்கப்பட்டுள்ளது. அது குறித்து விவாதிக்கப்பட்டது.


1மில்லியன் பார்வையாளர்களை கடந்த ஜி.வி.பிரகாஷின் "ஐயங்கரன்" டீசர்

காமன்மேன் பிரசன்ஸ் பி.கணேஷ் தயாரிப்பில் உருவாகி இருக்கும் படம் ‘ஐயங்கரன்’. ‘ஈட்டி’ திரைப்படம் மூலம் இயக்குனராக அறிமுகமான ரவி அரசு இயக்கத்தில் உருவாகி இருக்கும் இப்படத்தில் ஜி.வி.பிரகாஷ் கதாநாயகனாக நடித்துள்ளார். மஹிமா நம்பியார் கதாநாயகியாக நடித்துள்ளார். ஜி.வி. பிரகாஷே இப்படத்திற்கு இசையமைத்துள்ளார்.

ஜி.வி.பிரகாஷின் வழக்கமான படங்களிலிருந்து வேறொரு ஸ்டைலில் உருவாகி இருக்கும் இப்படத்தின் டீசரை இயக்குனர் ஏ.ஆர்.முருகதாஸ் வெளி யிட்டார். வெளியான சில நேரங்களில் சமூக வலைத்தளத்தில் அதிகமாக பகிரப்பட்டு வைரலானது. ரசிகர்கள், திரை பிரபலங்கள் உள்ளிட்ட பலர் இந்த டீசரை பார்த்து வெகுவாக பாராட்டியுள்ளனர்.

தற்போது இந்த டீசரை 1மில்லியன் பார்வையாளர்கள் பார்த்து ரசித்துள்ளனர். குறிப்பாக இந்த டீசரில் இடம் பெறும் ‘ஓடாத விழுந்துடுவனு சொல்லு றதுக்கு இங்கு ஆயிரம் பேர் இருக்காங்க, ஆனா விழுந்துடாம ஓடுன்னு சொல்லுறதுக்கு இங்கு யாருமே இல்ல...’ என்ற வசனம் இளைஞர்களை அதிகம் கவர்ந்துள்ளது.

இந்த டீசர் வெளியான பிறகு படம் பற்றிய ஆர்வத்தை அதிகம் ஏற்படுத்தியுள்ளது. விரைவில் இப்படத்தின் பாடல்கள், டிரைலர்கள், படம் வெளியாகும் தேதி ஆகியவற்றை வெளியிட இருக்கிறார்கள்.

கதை, திரைக்கதை, வசனம் எழுதி இயக்குகிறார் ரவிஅரசு,

ஔிப்பதிவு- சரவணன் அபிமன்யு,

இசை- ஜி.வி.பிரகாஷ்குமார்,

எடிட்டிங்-A.M.ராஜா முகமது,

கலை-G.துரைராஜ்

பாடல்கள்- ஏகதாசி, மதன் கார்க்கி, ரோகேஷ், சிவசங்கர், விவேக்,

நடனம்-ராஜு சுந்தரம், ஷோபி

ஆக்ஷன்-ராஜசேகர்,


தாய்லாந்தில் குண்டுவெடிப்பு!

தாய்லாந்தின் கிளர்ச்சித் தொல்லைகள் நிறைந்த தென் பகுதியில், ஒரு பேரங்காடிக்கு வெளியே வலுவான கார் குண்டு வெடித்ததில் சிறார் கள் உட்பட 50-க்கும் மேற்பட்டோர் காயமடைந்தனர். இச்சம்பவம் நேற்று பிற்பகல் 2.00 மணிக்கு நிகழ்ந்தது. பட்டாணி மாநகரின் மையப்பகுதியில் எப்போதும் மிகவும் பரபரப்பாக காணப்படும் பிக் சி எனும் வர்த்தக மையத்திற்கு வெளியே இரண்டு வெடிகுண்டுகள் வெடித்ததாக தாய்லாந்து போலீசார் உறுதிப்படுத்தினர். முதல் வெடிகுண்டு, வாகன நிறுத்துமிடத்தில் ஒரு மோட்டார் சைக்கிளில் பொட்டலமாக சுற்றி வைக்கப்பட்டிருந் தது. இது அங்குள்ள மக்களிடையே பீதியை ஏற்படுத்தியது. இரண்டாவதாக காரில் வைக்கப்பட்டிருந்த குண்டு வெடித்து மக்கள் பலத்த காயமடைந்தனர் என்று போலீசார் தெரிவித்தனர். அவர்களில் நால்வர் கவலைக்கிடமாக உள்ளனர்.


தமிழ்ப்பள்ளி மானியத்தில் முறைகேடா?  முழுமையான  விசாரனை வேண்டும். வேதமூர்த்தி

கோலாலம்பூர்,

மலேசிய இந்தியர்களின் அடையாளமாகவும் தமிழ் மொழியின்  ஆணிவேராகவும்  திகழ்ந்து வரும் தமிழ்ப்பள்ளிகளுக்கு 2009 ஆம் ஆண்டு முதல்  2017 ஆம் ஆண்டு வரை அரசாங்கம் ஒதுக்கீடு  செய்ததாக கூறப்படும் வெ. 1000  மில்லியன்  மானியத்தில் முறைகேடுகள் நிகழ்ந்துள்ளதாக வெளிவரும் தக வல்களில் உண்மை இருந்தால் நம்பிக்கைக் கூட்டணி  அரசாங்கத்தின் கல்வியமைச்சு உடனடியாக முழுமையான விசாரணைக்கு உத்தரவிட வேண்டும் என  ஹிண்ட்ராப் பொன். வேதமூர்த்தி மலேசிய  நண்பனுக்கு வழங்கிய   பத்திரிகை அறிக்கையின்  வழி   தெரிவித்துள்ளார்.

Read More: Malaysia Nanban Tamil Daily on 24.5.2018


சிகாமட்டில் மீண்டும் வெள்ளம்!

அண்மையில் ஜொகூர் மாநிலத்தில் ஏற்பட்ட வெள்ளத்தில் சிகாமட் மாவட்டமே அதிக அளவில் பாதிக்கப்பட்ட வேளையில் கடந்த இரு நாட்களாக பெய்து வரும் மழைகாரணமாக அம்மாவட்டத்தில் தாழ்வான பகுதிகளை கொண்ட சில இடங்களில் மீண்டும் வெள்ளம் ஏற்பட்டுள்ளது. நேற்று பிற்பகல் 1 மணி யளவில் மொத்தம் நான்கு வெள்ள துயர் துடைப்பு மையங்கள் திறக்கப்பட்டுள்ளதாக குறிப்பிட்ட மாநில சுகாதார, சுற்றுச் சூழலுக்கான ஆட்சிக்குழு உறுப் பினர் டத்தோ ஆயுப் ரஹ்மாட் அந்த மையங்களில் 41 பேர் தங்கியுள்ளதாகவும் தெரிவித்தார். தொடர்ந்து மழை பெய்வதால் சுங்கை சிகாமட், சுங்கை பூலோகாசாப்பின் நீரின் அளவு உயர்ந்து வருவதை காண முடிவதாக தெரிவித்த அவர், அடிக்கடி வெள்ளம் ஏற்படும் பகுதிகளிலும் தாழ்வான பகுதிகளிலும் வசிப்போர் மிகுந்த எச்சரிக்கையுடன் இருக்குமாறு வேண்டுகோள் விடுத்தார். தற்போதைய வெள்ள காலத்தில் பிள்ளைகளை ஆபத்தான இடங்களில் விளையாட அனுமதிக்க வேண்டாம் எனவும் பெற்றோர்களை அவர் கேட்டுக் கொண்டார்.


உக்ரைன் அதிபர் தேர்தலில் ஓட்டுப்பதிவு விறுவிறுப்பு

கீவ்,

உக்ரைன் அதிபர் தேர்தலில் விறுவிறுப்பான ஓட்டுப்பதிவு நடைபெற்றது. இந்த தேர்தலில் நகைச்சுவை நடிகர் வோலோடிமிர் வெற்றி பெற வாய்ப்பு உள்ளதாக கருத்துக் கணிப்புகள் கூறுகின்றன. ஐரோப்பிய நாடுகளில் ஒன்று, உக்ரைன். அதன் அதிபராக 2014ஆம் ஆண்டு, ஜூன் மாதம் 7ஆம் தேதி முதல் பதவியில் இருப்பவர், பெட்ரோ போரோஷெங்கோ.

இந்த தேர்தலில் மொத்தம் 39 பேர் வேட்பாளர்களாக களத்தில் குதித்தனர். அதிபர் பெட்ரோ போரோஷெங்கோ, மீண்டும் அதிபர் ஆவதற்கு போட்டி யிடுகிறார். அவரை எதிர்த்து 38 பேர் போட்டியிட்டாலும் உண்மையான போட்டி அவருக்கும், அந்த நாட்டின் நகைச்சுவை நடிகர் வோலோடிமிருக்கும் முன்னாள் பிரதமர் யூலியா டிமோஷெங்கோவுக்கும் இடையேதான் நிலவுகிறது.

மொத்தம், 3 கோடியே 45 லட்சம் வாக்காளர்கள் ஓட்டுரிமை பெற்றுள்ளனர். நாட்டின் மொத்த மக்கள் தொகை 4 கோடியே 40 லட்சம் பேரில் 12 சதவீதம் பேர் ரஷியா, கிரிமியாவில் வசிப்பதால் ஓட்டுரிமையை இழந்துள்ளனர். இந்த நிலையில் ஓட்டுப்பதிவு விறுவிறுப்பாக நடந்தது. மக்கள் ஆர்வமுடன் நீண்ட வரிசைகளில் காத்திருந்து ஓட்டு போட்டு தங்கள் ஜனநாயக கடமையை நிறைவேற்றினர்.

இந்த தேர்தல் கருத்துக்கணிப்புகள் நகைச்சுவை நடிகர் வோலோடிமிருக்கு சாதகமாக அமைந்துள்ளன. எனவே அவர் வெற்றி பெறக்கூடும் என்ற எதிர்பார்ப்பு நிலவுகிறது.


நடுரோட்டில் தீப்பற்றி எறிந்த தாய்லாந்து பேருந்து! - 20 புலம்பெயர்ந்த தொழிலாளர்கள் உயிரிழந்த பரிதாபம்

தாய்லாந்து நாட்டில், ஒரு டபுள்டக்கர் பேருந்தில் ஏற்பட்ட தீவிபத்தினால், 20 பேர் பரிதாபமாக உயிரிழந்தனர்.

தாய்லாந்தில், நேற்று நள்ளிரவு ஒரு டபுள்டக்கர் பேருந்தில் சுமார் 50-க்கும் மேற்பட்ட மியான்மரைச் சேர்ந்த புலம்பெயர்ந்த தொழிலாளர்கள், தங்களின் வேலைகளை முடித்துவிட்டு நள்ளிரவு 1:30 மணியளவில் சென்றுகொண்டிருந்தனர். பேருந்து, மியான்மர் எல்லைப் பகுதிக்கு அருகில் சென்றுகொண்டி ருக்கும்போது, பேருந்தின் மத்தியில் எதிர்பாராதவிதமாக தீப்பற்றியது. இதை உணர்ந்த ஓட்டுநர், பயணிகளை எச்சரிக்கைசெய்துள்ளார். அதற்குள், பேருந்தின் மற்ற இடங்களுக்கும் தீ வேகமாகப் பரவத் தொடங்கியுள்ளது. டபுள் டக்கர் பேருந்து என்பதால், மேல் பகுதியில் உள்ளவர்களும் கீழே உள்ளவர்களும் வெளியேற ஒரேஒரு வழி மட்டுமே இருந்துள்ளது.

பேருந்தின் கீழ்ப் பகுதியில் இருந்தவர்களும், முன் பக்கம் இருந்தவர்களும் தீ பற்றிய உடனேயே தப்பிவிட்டனர். மேல் பகுதியில் இருந்தவர்களும் பேருந்தின் கடைசியில் இருந்தவர்களும் வெளியில் செல்ல முடியாமல் உள்ளேயே மாட்டிக்கொண்டனர். இந்த விபத்தில், 20 பேர் சம்பவ இடத்திலேயே பரிதாபமாக உடல் கருகி உயிரிழந்தனர். தகவல் அறிந்து சம்பவ இடத்துக்கு வந்த போலீஸார் மற்றும் தீயணைப்பு வீரர்கள், தீயை வேகமாக அணைத்தனர். இறந்தவர்களைப் பேருந்திலிருந்து வெளியேற்றிவிட்டு, பாங்காக் தொழிற்பேட்டைக்குப் பேருந்து கொண்டுசெல்லப்பட்டது.

கடந்த இரண்டு வாரத்துக்குள்,  தாய்லாந்தில் ஏற்பட்ட இரண்டாவது மிகப்பெரிய சாலைவிபத்து இதுவாகும். முன்னதாக, தாய்லாந்து மலைப்பகுதியில் சென்ற பேருந்து, நிலை தடுமாறிய விபத்தில் 18 பேர் உயிரிழந்தனர்.  அதையடுத்து, தற்போது இந்த தீவிபத்து நிகழ்ந்திருப்பது, அந்நாட்டு மக்களை மிகவும் கவலையில் ஆழ்த்தியுள்ளது. உலகில், அதிக சாலை விபத்துகள் ஏற்பட்டுள்ள நாடுகளில் தாய்லாந்து இரண்டாவது இடத்தில் உள்ளது.


ஆரம்பப் பள்ளிகளுக்கான கால்பந்துப் போட்டியில்  கெடா வாகை சூடியது!

ஈப்போவில் நடைபெற்ற 12 வயதுக்கு உட்பட்டவர்களுக்கான கால்பந்துப் போட்டியில் கெடா அணியினர் வாகை சூடினர்.

நாடு தழுவிய நிலையில் 24 குழுக்கள் இப்போட்டியில் கலந்து கொண்டன.

கருஞ்சிறுத்தை அகாடமி என்று அழைக்கப்படும் பிளேக் பேந்தர் கல்வி நிலையம் அந்தப் போட்டி சிறப்புடன் ஏற்பாடு செய்து இருந்தது.

அந்நிலையத்தின் தலைவர் சேகர், துணைத் தலைவர் ஆனந்தன், மோகன், பிரபு, சுப்ரா, சாமி ஆகியோரின் மேற்பார்வையில் இந்த நிகழ்ச்சி நடை பெற்றது.

இறுதிச் சுற்றில் கெடா எஸ்.பி. பிரதர்ஹூட் அணியினரும் மெலாயு பேரா அணியினரும் மோதினர். கெடா அணியினர் வெற்றிக் கிண்ணத்தைத் தட்டிச் சென்றனர். ரொக்கப் பரிசு ஆயிரம் வெள்ளி பரிசுத் தொகையையும் பெற்றனர்.

சிறப்பு விருந்தினராகக் கலந்து கொண்ட மக்கட்செல்வர் பி.கே. குமார் வெற்றி பெற்றவர்களுக்குப் பரிசுகளை எடுத்து வழங்கினார்.

விடுமுறை நாட்களில் இத்தகைய போட்டி விளையாட்டிற்கு ஏற்பாடு செய்துள்ள கருஞ் சிறுத்தை அகாடமி செயலவையினரை பி.கே. குமார் வெகுவாகப் பாராட்டினார்.

வெற்றி பெற்ற அணியினருக்கு எவர் சூப்பர் செண்டிரியான் பெர்ஹாட் நிர்வாக இயக்குநர் ஜெயகுமாரும் பரிசுகளை எடுத்து வழங்கினார்.

பல இன சமயத்தவர்களிடையே இந்த நாட்டில் சமூக ஒற்றுமை மிக அவசியம் இதுபோன்ற போட்டிகளின் வழி நல்லிணக்கம், ஒற்றுமையை காக்க முடியும் என்றும் வர்த்தக பிரமுகர்

பி.கே. குமார் வலியுறுத்தினார்.


நஜீப் வழக்கு விசாரணை ஒரு சர்க்கஸா?

கோலாலம்பூர்,

முன்னாள் பிரதமரின் வழக்கு விசாரணையைப் பற்றி அறிய மக்கள் எவ்வளவு ஆர்வமாக இருக்கின்றனர் என்பதை எங்களால் புரிந்துகொள்ள முடிகிறது. ஆனால், அதை ஒரு சர்க்கஸாக மாற்ற விரும்பவில்லை என்று துணைப்பிரதமர் டத்தோஸ்ரீ டாக்டர் வான் அஜிசா வான் இஸ்மாயில் நேற்று கூறினார்.இம்மாதம் 3-ஆம் தேதி தொடங்கவிருக்கும் டத்தோ ஸ்ரீ நஜீப் துன் ரசாக்கின்  வழக்கு விசாரணை நேரடி ஒளிபரப்பு செய்யப்பட வேண்டுமா என்பதை முடிவு செய்வது நீதிமன்றத்தின் கையில் உள்ளது.

Read More: Malaysia Nanban Tamil Daily on 1.4.2019


1 எம்டிபி மீதான போலீசாரின் புலன் விசாரணை அறிக்கை.

கோலாலம்பூர், அரசாங்கத்திற்குச் சொந்தமான 1 எம்டிபி மீதான போலீசாரின் புலன் விசாரணை அறிக்கையை சட்டத்துறை தலைவரின் அலுவலகம் (ஏஜிசி) திருப்பி அனுப்பி வைத்தது ஏன் என்பதற்கான காரணத்தை வெளியிட தேசிய போலீஸ் படைத் தலைவர் (ஐஜிபி) டான்ஸ்ரீ காலிட் அபுபக்கார் மறுத்து விட்டார். புக்கிட் அமானில் நேற்று செய்தியாளர்களிடம் பேசிய காலிட், இந்த விவகாரம் இன்னும் புலன் விசாரணையில் இருந்து வருவதாக மட்டும் கூறினார். ஆகவே, நான் தகவல்களை வெளியிட போவதில்லை என்றும் அவர் கூறினார். ஏஜிசி மேலும் புலன் விசா ரணை நடத்த இருக்கின்றதா என வினவப்பட்டபோது அவர் இவ்வாறு பதில ளித்தார். மேலும் வற் புறுத்தி கேட்டபோது, புலன் விசாரணை முடி வடைந்தவுடன் இந்த விவகாரம் தொடர்பாக கருத்துரைக்கிறேன் என்று காலிட் குறிப்பிட் டார். எனினும், அவர் ஒரு திட்டவட்டமான காலக் கெடுவை குறிப்பிடவில்லை. நாங்கள் புலன் விசாரணையை முடித்தவுடன் விவரங்களை வெளியிடுவோம் என்று அவர் சுருக்கமாக தெரிவித்தார். 1 எம்டிபி விவகாரத்தை மேலும் புலன் விசாரணை செய்யும்படி போலீசாருக்கு ஏஜிசி உத்தரவிட்டிருப்பதாகவும், தாங்கள் இப்போது புலன் விசாரணை நடத்தி வருவதாகவும் காலிட் ஜூன் 25ஆம் தேதி செய்தியாளர்களிடம் கூறினார்.போலீசார் சமர்ப்பித்திருக்கும் புலன் விசாரணை அறிக்கைகளுக்கு ஏஜிசி இன்னும் பதிலளிக்கவில்லை என்றும் ஒரு வாரத்திற்கு முன்னர் அவர் கூறியிருந்தார்.


எடப்பாடி பழனிசாமி இல்லத்தை நோக்கி புறப்பட்ட மாணவர்கள் கைது

தூத்துக்குடியில்  துப்பாக்கி சூடு நடத்த உத்தரவிட்டவர்கள் மீதும், நடத்தியவர்கள் மீதும் கொலை வழக்கு பதிவு செய்ய வேண்டும். உயிரிழந்த குடும்பத்தி னருக்கு தலா ஒரு கோடி ரூபாய் இழப்பீடு வழங்க வேண்டும். மக்களை பாதிக்கும் ஸ்டெர்லைட் ஆலையை நிரந்தரமாக மூட வேண்டும். துளியும் ஆட்சியில் இருக்க தகுதியற்ற கொலைகார எடப்பாடி அரசே உடனே பதவி விலக செய்ய வேண்டும்.

தூத்துக்குடி சம்பத்தில் கைது செய்யப்பட்டவர்கள் உடனே விடுதலை செய்ய வேண்டும். இணையதள சேவையை முடக்காதே போன்ற கோரிக்கைகளை வலியுறுத்தி வழக்கறிஞர்கள் சங்கம் (DAA ) மற்றும் புரட்சிகர இளைஞர் கழகம் ( RYA)  சார்பில் இன்று காலை முதலமைச்சர் இல்லத்தை முற்றுகையிட்டு போராட்டம் நடத்தப்படும் என்று அறிவிக்கப்பட்டிருந்தது. அதன்படி போராட்டம் நடத்திய அவர்கள், முதல் அமைச்சர் வீட்டை நோக்கி செல்ல முற்பட்ட போது போலீசாரால் தடுத்து நிறுத்தப்பட்டு கைது செய்யப்பட்டனர்.


வித்தியா கொலை வழக்கு! போலீஸ் உயர் அதிகாரி கைது

யாழ்ப்பாணம், யாழ்ப்பாணம், புங்குடுதீவு பிரதேசத்தை சேர்ந்த பள்ளி மாணவி வித்தியா கொலை தொடர்பில், முக்கிய போலீஸ் உயர் அதிகாரி இன்று கைது செய்யப் படவுள்ளதாக அறிவிக்கப்பட்டுள்ளது. யாழ் மாவட்ட தலைமை அதிகாரியாக செயல்பட்ட லலித் ஜயசிங்க என்பவரே அவர். வித்தியா கொலை செய்யப்பட்ட சம்பவத்தின் பிரதான சந்தேகநபரை விடுவித்த குற்றச்சாட்டின் கீழ் அவர் கைது செய்யப்படவுள்ளார். குற்ற விசாரணை ஆணைய விசாரணையை அடிப்படையாக கொண்டு சட்டமா அதிபர் திணைக்களம் அவருக்கு எதிராக குற்றப்பத்திரிகை தாக்கல் செய்துள்ளதாக சிங்கள ஊடகமொன்று செய்தி வௌியிட்டது. 2015, மே மாதம் 13ஆம் தேதி மாணவி வித்தியா படுகொலை செய்யப்பட்டார். கொலைச் சம்பவத்தின் முக்கிய புள்ளியான சுவிஸ் குமார் என்பவர் தப்பிச் செல்வதற்கு உதவியதாக அவர்மீது குற்றம் சுமத்தப்பட்டுள்ளது.


ஹாக்கி விளையாட்டின் மேம்பாட்டிற்காக பாடுபட்ட செல்வகுமாருக்கு பாராட்டு!

(ஈப்போ) ஆசிய அளவில் ஹாக்கி விளையாட்டின் மேம்பாட்டிற்கும், இளம் விளையாட்டாளர்களை உருவாக்கத் திற்கும் அயராத உழைப்பை வழங்கி வரும் ஏற் பாட்டுக் குழுச் செயலாளர் செல்வகுமாருக்கு பாராட்டு சான்றிதழ் வழங்கப்பட்டது.கடந்த மே 1ஆம் தேதி பிரபல தங்கும் விடுதியில் நடைபெற்ற சான்றிதழ் வழங்கும் நிகழ்வில் செல்வகுமாருக்கு அங்கீகாரம் வழங் கப்பட்டது. ஹாக்கி விளையாட்டில் இளம் விளையாட்டாளர்களை உருவாக்கம் செய்வதில் இவர் பெரும் பங்காற்றுகிறார். உலகின் பல நாடுகளில் இருந்து வந்த பேராளர்களில் செல்வ குமார் மலேசிய பிரதிநிதியாக இச்சான்றிதழைப் பெற்றுக் கொண் டார். பேரா ஹாக்கி சங் கத்தை சிறப்புடன் செயல்படுத்துவதிலும், சுல்தான் அஸ்லான் ஷா கிண்ண ஹாக்கிப் போட்டியை வழி நடத்துவதிலும் மிக திறம்பட செயல்படுகிறார். இளம் ஹாக்கி விளையாட்டாளர்களை உருவாக்கம் உட்பட இவரின் அயராத உழைப்புக்கு கிடைத்த அங்கீகாரமாக இப்பாராட்டு விழங்குகிறது. மலேசிய ஹாக்கி சம்மேளனமும், அனைத்துலக ஹாக்கி சம்மேளனமும் இப்பாராட்டு சான்றிதழை செல்வகுமாருக்கு வழங்கியது என்பது குறிப்பிடத்தக்கது.


"சிறிசேனாவே திரும்பிப்போ"... லண்டனில் எதிரொலித்த இலங்கைத் தமிழர்களின் குரல்

லண்டன் :

காமன்வெல்த் மாநாட்டில் பங்கேற்க இங்கிலாந்து சென்றுள்ள இலங்கை அதிபர் மைத்ரிபால சிறிசேனாவுக்கு எதிர்ப்பு தெரிவித்து லண்டனில் புலம்பெயர் இலங்கைத் தமிழர்கள் ஆர்ப்பாட்டத்தில் ஈடுபட்டனர். லண்டனில் நடைபெறும் காமன்வெல்த் மாநாட்டில் பங்கேற்பதற்காக இலங்கை அதிபர் மைத்ரிபால சிறிசேனா சென்றுள்ளார். சிறிசேனாவின் வருகைக்கு எதிர்ப்பு தெரிவித்து புலம்பெயர் இலங்கைத் தமிழர்கள் "கோ பேக் மைத்ரிபால சிறிசேனா" என்ற போராட்டத்தை நடத்தியுள்ளனர்.

காமன்வெல்த் நாடுகளின் பட்டியலில் இருந்து இலங்கையை நீக்க வலியுறுத்தி புலம்பெயர் இலங்கைத் தமிழர்கள் போராட்டத்தின் போது வலி யுறுத்தினர். ஐநா மனித உரிமைகள் ஆணையத்தின் பரிந்துரைகள் அனைத்தையும் இலங்கை நிறைவேற்றும் வரை காமன்வெல்த் நாடுகள் பட்டியலில் இருந்து அதனை நீக்க வேண்டும் என்றும் போராட்டக்காரர்கள் வலியுறுத்தினர்.

இலங்கைத் தமிழர்களின் எதிர்காலத்தை முடிவு செய்யவும் அவர்களுக்கு அமைதியான வாழ்க்கைச் சூழலையும்,நிரந்தர அரசியல் தீர்வையும் ஐநா பார்வையில் மேற்கொள்ள வேண்டும் என்றும் போராட்டத்தில் ஈடுபட்டவர்கள் கோரிக்கை விடுத்தனர். மைத்திரிபால சிறிசேனாவை திரும்பிப் போகு மாறு முழக்கங்களை எழுப்பியவாறும், பக்கிங்ஹாம் அரண்மனைக்கு அருகில் ஆர்ப்பாட்டத்தை நடத்தினர். "மைத்திரியே திரும்பிப் போ", "எங்களுக்கு வேண்டாம் அரசியலமைப்பு, தமிழீழமே இறுதித் தீர்வு" என்பன போன்ற வாசகங்கள் எழுதப்பட்ட பதாகைகளையும் போராட்டத்தில் ஈடுபட்டவர்கள் கையில் ஏந்தி நின்றனர்.


சைக்கிளோட்டத்தில் மலேசியாவுக்கு வெள்ளி

பலேம்பாங்,

ஆடவருக்கான உள்ளரங்கு சைக்கிளோட்டப் போட்டியில் களமிறங்கிய மலேசிய அணியினர் வெள்ளிப்பதக்கம் வென்று அசத்தினர்.ஆசிய விளையாட்டுப் போட்டியில் குழுப் பிரிவு உள்ளரங்கு சைக்கிளோட்டப் போட்டி நேற்று நடைபெற்றது.இதில் மலேசியாவை பிரதி நித்து முகமட் அசிசூல்ஹாஸ்னி அவாங், முகமட் ஷா பிர்டாவ்ஸ், முகமட் பாட்ஹில் ஆகியோர் களமிறங்கினர்.

Read More: Malaysia Nanban Tamil Daily on 28.8.2018


சென்னை,

ரஜினியின் அரசியல் குறித்த அறிவிப்பு, மலேசியாவில் நடத்தப்பட்ட நட்சத்திர விழா இவை இரண்டும்  நடிகர் ரஜினியை மிகப்பெரும் சர்ச்சைகளுக்கு தற்போது தள்ளியிருக்கிறது. இதுவே இன்று தமிழகத்தில் எல்லா ஊடகங்களிலும் விவாதமாகவும் சமூக வலைத்தளங்களில் பெரும் விமர்சனமாகவும்  மாறியிருக்கிறது.

இந்நிலையில் ரஜினியின் அரசியல் குறித்து சமத்துவ மக்கள் கட்சியின் தலைவர் சரத்குமார் கடுமையாக சாடி யுள்ளார். இந்த ஜனநாயக நாட்டில் யார் வேண்டுமானாலும் அரசியலுக்கு வரட்டும். ஆனால், ரஜினி மராட்டிய மாநிலத்திலோ கர்நாடகாவிலோ அரசியலில் கால் பதிக்க முடியுமா? பிரபல நடிகர் ஒருவரின் பின் திரளும் அத்தனை கூட்டமும் ஒருபோதும் வாக்குகளாக மாறிவிடாது. ரஜினி சொல்லும் ஆன்மீக அரசியல் என்பது ஜாதி, மத, இனம் கடந்தது என்றே அர்த்தப்படும். அந்த அரசியலை பொறுத்திருந்துதான் பார்க்க வேண்டும்.

இதுவரை மக்களுக்காக எந்த இடத்திலும் குரல்கொடுக்காத ரஜினி  2021இல் வரும் பொதுத் தேர்தலில் 234 தொகுதியிலும் தனிக் கட்சி அமைத்து களமிறங்குவதாக அறிவித்துள்ளார். உள்ளாட்சித் தேர்தலில் நிற்க மாட்டார், 2019இல் நாடாளுமன்றத் தேர்தலில் வர மாட்டார். ஆனால் நேரடியாக முதல்வர் நாற்காலிதான் அவரின் குறி என்பது நகைப்பிற்குரியது. அது எந்தளவு சாத்தியம்?

1996இல் அரசியலில் மாற்றம் வர வேண்டிய தேவையை மக்கள் உணர்ந்திருந்தபோது அதை சரியாக மக்க ளிடம் கொண்டு செல்வதற்கு, மக்கள் செல்வாக்குள்ளவர்கள் தேவைப்பட்டனர். அப்போது தமிழ்நாட்டை இனி ஆண்டவனாலும் காப்பாற்ற முடியாது என்று சொல்லிவிட்டு அமெரிக்கா சென்றவர்தானே ரஜினி.

நதிகள் இணைப்புத் திட்டத்திற்கு ஒரு கோடி தருவதாக மக்களிடம் ரஜினி கொடுத்த வாக்குறுதி என்னவானது? நட்சத்திரக் கலைவிழாவை நடத்தித்தான் நடிகர் சங்க கட்டடம் கட்ட வேண்டுமா? ரஜினி நினைத்தால் ஒரு காசோலை போதுமே. 10 கோடி கொடுத்துவிடலாமே. கமல்ஹாஸனாலும் ஏன் முடியாது.

குரல் கொடுக்க வேண்டிய காவிரி அணைப் பிரச்சினை, மேகதாது அணைக் கட்டுப் பிரச்சினையில் வீட்டுக்குள் இருந்து மௌனம் காத்துவிட்டு இன்று ஜெயலலிதா இல்லாத சூழ்நிலையில், கலைஞர் இயங்கமுடியாத நிலை யில் முதல்வர் குறித்த அவரது கனவை மக்கள் ஏற்றுக்கொள்ளமாட்டார்கள்.

68 வயதில் ரஜினி அரசியலுக்கு வரத் துடிக்கிறார். விஷாலைப் பார்த்து நான் கேள்வி கேட்கிறேன் இளைய சமு தாயத்திற்கு வழிவிடுங்கள் எனக் கூறும் நீங்கள் ரஜினியின் வருகையை ஏன் எதிர்க்கவில்லை.அவர் அரசி யலுக்கு வரட்டும் என்னிடம் நிறையக் கேள்விகள் இருக்கின்றன என்கிறார்  சரத்குமார்.


மொகிதீனும் அன்வாருடன் சந்திப்பு!

பார்ட்டி பிரிபூமி பெர்சத்து மலேசியா கட்சியின் (பெர்சத்து) இடைக்காலத் தலைவர் டான்ஸ்ரீ மொகிதீன் யாசின் நேற்று இங்குள்ள உயர் நீதிமன்றத்தில் பி.கே.ஆர். ஆலோசகர் டத்தோஸ்ரீ அன்வார் இப்ராஹிமை சுமார் 30 நிமிடம் சந்தித்து பேசினார். அதன் பின்னர் செய்தியாளர்கள் மொகிதீனிடம் அச்சந்திப்பு குறித்து விசாரித்த போது அன்வாருக்கு தார்மீக ஆதரவு அளிக்க வந்திருப்பதாக தெரிவித்தார். அன்வாரை தான் நீண்ட காலமாக பார்க்கவில்லை என்றும், ஆகவேதான், நீதிமன்றத்திற்கு வர தான் முடிவு செய்ததாகவும் பார்ட்டி பிரிபூமி பெர்சத்து மலேசியா (பிபிபிஎம்) தலைவர் மொகிதீன் விவரித்தார். அவர் பிகேஆரின் ஆலோசகர். ஆகவே, தேசிய முன்னணியை எதிர்ப்பதற்கு சிறந்த ஒத்துழைப்பும் உறவும் தேவைப்படுவதால், ஒரு கட்சியின் தலைவர் என்ற முறையில் இந்த சந்திப்பு முக்கியம் என நான் கருதுகிறேன். 2013 லஹாட் டத்து ஊடுருவ லில் தனக்கும் பங்கிருப்பதாக வெளியான பத்திரிகைச் செய்தி தொடர்பாக மலாய் நாளிதழான உத்துசான் மலேசியாவின் வெளி யீட்டாளர் அதன் நிர்வாக ஆசிரியர் ஆகியோருக்கு எதிராக தொடுக்கப்பட்ட வழக்கிற்கு தீர்வு காண அன்வார் நீதிமன்றத்தில் ஆஜராகி இருந்தார். ஒரு மாதத்திற்கு முன்னர், மற்றொரு உயர் நீதிமன்றத்திற்கு அன்வார் வந்திருந்தபோது முன்னாள் பிரதமர் துன் டாக்டர் மகாதீர் முகமட் அன்வாரை சந்தித்துப் பேசியது குறிப்பிடத்தக்கது. சரியாக ஒரு மாதம் முடிவடைந்த நிலையில் மொகிதீனும் அவரை பார்க்க வந்துள்ளார். சர்ச்சைக்குரிய தேசிய பாதுகாப்பு மன்றம் தொடர்பான சட்டத்தை அமல்படுத்துவதை தற்காலிகமாக நிறுத்தி வைக்கும்படி கோரியதான் செய்திருந்த விண்ணப்பம் மீதான வழக்கு விசாரணைக்காக அன்வார் அப்போது நீதிமன்றத்திற்கு வந்திருந்தார். அன்று அன்வாரை சந்தித்து மகாதீர் கைகுலுக்கினார். இருவரும் ஒருவரையொருவர் நலம் விசாரித்துக் கொண்டனர். பதினெட்டு ஆண்டுகளுக்கு முன்னர் துணைப் பிரதமர் பதவியில் இருந்து அன்வார் விலக்கப்பட்டார். அதன் பின்னர் அன்வாரும் மகாதீரும் அன்றுதான் முதன் முறையாக சந்தித்துக் கொண்டனர். இதனிடையே, தன்னை சந்திக்க மொகிதீன் நீதிமன்றத்திற்கு வந்ததில் மகிழ்ச்சி என்று அன்வார் செய்தியாளர்களிடம் கூறினார். எதிர்க்கட்சிகளுக்கு இடையேயான ஒத்துழைப்பை நாங்கள் மேம்படுத்துவோம். அவருடன் பேச்சுவார்த்தை நடத்தும்படி பிகேஆரையும் பக்காத்தான் ஹராப்பான் பங்காளி கட்சிகளை யும் நான் கேட்டுக் கொள்வேன் என்று அன்வார் கூறினார். பாஸ் கட்சியுடன் பேச்சுவார்த்தை நடத்தும் சாத்தியம் குறித்து வினவப்பட்டபோது, நாம் முதலில் கலந்தாலோசனை நடத்த வேண்டும் என்று அன்வார் பதிலளித்தார்.


ஸாஹிரை கைது செய்யுமாறு இந்தியா கேட்கவில்லை!

இந்நாட்டில் இருக்கும் சர்ச்சைக்குரிய சமய போதகர் ஸாஹிர் நாயக்கை கைது செய்யுமாறு இந்திய அரசாங்கத்திடமிருந்து மலேசியாவுக்கு இதுவரை எந்தவித வேண்டுகோளும் வரவில்லை என்று தேசிய போலீஸ் படைத் தலைவர் டான்ஸ்ரீ காலிட் அபு பாக்கார் கூறினார். அவ்வாறு அவசியம் ஏதும் இந்தியாவிற்கு தேவைப்பட்டால் அது மலேசிய நாட்டின் தேசிய சட்டத்துறை அலுவலகத்தின் மூலம் மனு செய்ய வேண்டும் என்றார். இதுவரை இந்தியாவிற்கு எந்தவித தடையும் விதிக்கப்பட வில்லை. உதவி கேட்கும் இந்தியா அதனை முறையாக நாட்டின் சட்டத்துறை அலு வலகத்தின் மூலம் அதனை மேற்கொள்ள வேண்டும் என்று நேற்று வாட்ஸ்ஆப் மூலம் தெரிவித்தார். ஸாஹிர் நாயக்கை கைது செய்யுமாறு இந்திய அரசாங்கத் திடமிருந்து கோரிக்கை ஏதும் வந்ததா என்று அவரிடம் கேட்ட போது டான்ஸ்ரீ காலிட் இவ்வாறு தெரிவித்தார்.


அந்நியத் தொழிலாளர்களை வேலையில் அமர்த்த அனுமதி!

அந்நியத் தொழிலாளர்களை வேலையில் அமர்த்துவதற்கு முதலாளிகள் அனைவரும் ஏப்ரல் முதல் தேதியில் இருந்து ஆன்லைனில் விண்ணப்பிக்க வேண்டியது கட்டாயமாகும் என்று துணைப் பிரதமர் டத்தோஸ்ரீ டாக்டர் ஜாஹிட் ஹமிடி நேற்று கூறினார். வெளி நாடுகளைச் சேர்ந்த அந்நியத் தொழிலாளர்களை தருவிப்பதற்கான விண்ணப்பங் கள் அனைத்திற்கும் இந்த உத்தரவு பொருந்தும் என்று உள்துறை அமைச்சருமான அகமட் ஜாஹிட் கூறினார். வேலை வாய்ப்பு முகவர்களால் முதலாளிகள் ஏமாற்றப்படாததையும் கூடுதல் தொகை செலுத்துவதையும் உறுதிப்படுத்தவும், அந்நியத் தொழிலாளர்களை முகவர்கள் தங்களுக்கு சாதகமாக பயன்படுத்திக் கொள்ளாமல் தடுக்கவும் இந்த நடவடிக்கை எடுக்கப்படுவதாக அவர் கூறினார். கட்டாய ஆன்லைன் விண்ணப்பம் மீதான முடிவு, அனைவரின் நலன் கருதியும் எடுக்கப்பட்டிருக்கிறது. உள்துறை அமைச்சு மற்றும் குடி நுழைவுத் துறை மீதான பல்வேறு குற்றச்சாட்டுகள் தொடராமல் இருப்பதற்கு இது வழி வகுக்கும் என்று அவர் செய்தியாளர்களிடம் கூறினார். புத்ராஜெயாவில் நேற்று நடைபெற்ற அமைச்சின் மாதாந்திர கூட்டத்தில கலந்துகொண்ட பின்னர் அவர் இதை தெரிவித்தார்.


70 ஆண்டைக் கடந்தும் வாழும் காதல்.

கோலாலம்பூர்,

உலகளாவிய நிலையில் புகழ் பெற்ற, நாட்டின் முன்னணி அரசியல்வாதியும் பிரதமருமான துன் டாக்டர் மகாதீர் முகமட், தம் துணைவியார் டாக்டர் சித்தி ஹஸ்மாவுடனான காதல் கதையைப் பற்றி வெளிப்படையாக பேசியுள்ளார்.சிங்கப்பூரில் மருத்துவ மாணவர்களாக இவர்களிடையே ஏற்பட்ட சந்திப்புப் பிறகு காதலாக மாறி, திருமணம் எனும் பந்தத்தில் இணைந்து இன்று இருவரும் நாட்டின் மிகவும் பிரபலமான தம்பதியராக விளங்குகின்றனர்.

Read More: Malasyia Nanban Tamil Daily on 4.8.2018


கள்ளக் குடியேறிகள் கைது வேட்டை ஆரம்பம்.

புத்ரா ஜெயா, கள்ளக் குடியேறிகளைக் கைது செய்யும் நடவடிக்கை இன்று முதல் நாடு முழுவதும் முழு வீச்சில் தொடங்கப்பட்டுள்ளது.மின்னியல் அமலாக்க அட்டைக்கு விண்ணப்பிக்கும் காலக்கெடு நேற்று ஜூன் 30ஆம் தேதியோடு முடிவடைந்துள்ள நிலையில் இந்தக் கைது வேட்டை மேற்கொள்ளப்படுவதாக வும் தங்களின் அந்நிய நாட்டு பணியாளர்களைப் பதிவு செய்யாமல் இருக்கும் முதலாளிகளும் இதில் அடங்குவர் எனவும் குடிநுழைவுத்துறை தலைமை இயக்குநர் டத்தோ ஸ்ரீ முஸ்தாஃபார் அலி தெரிவித்தார். பிப்ரவரி 15ஆம் தேதி முதற் கொண்டே அந்நிய நாட்டவர்கள் இ-கார்டுக்கு விண்ணபிக்க கால அவகாசம் வழங்கப்பட்டது. இந்த வாய்ப்பைப் பயன்படுத் தத் தவறிய முதலாளிகள், கைது நடவடிக்கையின்போது குடிநுழைவுத்துறையையோ உள்துறை அமைச்சையோ குறைகூறக் கூடாது. ஏனென்றால், இந் தக் கைது நடவடிக்கையைப் பற்றி முன்கூட்டியே அறிவிப்பு செய்தாகி விட்டது. ஒருவேளை கள்ளக் குடியேறிகளை முதலாளிகள் தற்காக்க முனைந்தால், அவர்களுக்குக் குறைந்தபட்சம் வெ.10,000 அபராதம் அல்லது சிறைத்தண் டனை விதிக்கப்படும் என அவர் குறிப்பிட்டார். இங்கு வேலை செய்யும் அந்நிய நாட்டவர்கள் பெர்மிட் பெறும் வகையில் இந்த இலவச இ-கார்டு திட்டம் அமல்படுத்தப்பட்டது. ஏறக்குறைய 4 இலட்சத்திலிருந்து 6 இலட்சம் வரையிலான கள்ளக் குடியேறிகள் இதில் விண்ணப்பம் செய்வார்கள் என எதிர் பார்க்கப்பட்டது. ஆனால், 155,680 பேர் மட்டுமே விண்ணப்பம் செய்துள்ளனர். இதுவரையில் 140,746 இ-கார்டுகள் வெளியிடப்பட்டுள்ளன. 26,957 முதலாளிகள் பதிவு செய்துள்ளனர். எதையும் இறுதி நேரத்தில்தான் செய்யும் பழக்கம் நம் நாட்டவர்களுக்கு அதிகமாக உள்ளது. ஆனால், இந்த விண்ணப்பத்திற்கான பதிவு ஜூன் 30ஆம் தேதியோடு முடிவடைந்து விட்டது. மேலும், இது மீண்டும் தொடங்கப்படாது. கைது செய்யப்படும் கள்ளக் குடியேறிகள் தடுப்பு முகாமில் வைக்கப்பட்டு பின் நாட்டை விட்டு அனுப்பப்படுவதோடு அவர்களின் பெயர் கறுப்புப் பட்டியலிலும் இடம்பெறும் எனவும் அவர் தெரிவித்தார்.


அம்பார் தெனாங் ஆலய நெருக்கடிக்கு அஸ்மின் அலி காரணமா?

சிலாங்கூர் மாநிலத்தில் இந்தியர்களால் ஏற்படுத்தப்பட்ட ஆட்சி மாற்றத்தின் எதிரொலியால் அதன் பாதிப்பை எதிர்நோக்கியிருப்பது அங்குள்ள இந்தியர் களே என்பதை நண்பன் குழு பெற்றுள்ள புகார்கள் உறுதிப்படுத்துகின்றன. சிலாங்கூர் மாநிலத்தை ஆட்சி செய்து வரும் மக்கள் கூட்டணி அரசாங்கம், சிலாங்கூர் மாநில இந்தியர்களுக்கு அளித்துள்ள வாக்குறுதிகளை நிறை வேற்றியுள்ளதா? என்ற கேள்விக்கு மத்தியில், டெங்கில் அம்பார் தெனாங் ஸ்ரீ மகா மாரியம்மன் ஆலய விவகாரம் பூதாகரமாக விஸ்வரூபம் எடுத் திருப்பதை கவனத்தில் கொள்ளாமல் அந்த ஆலயத்தை அப்புறப்படுத்தும் நோட்டீஸ் மாநில மந்திரி புசார் டத்தோ ஸ்ரீ அஸ்மின் அலியின் உத்தரவின் பேரில் வழங்கப்பட்டுள்ளதா? என்பதை அறிந்து கொள்ள நண்பன் குழு விரும்புகின்றது. அம்பார் தெனாங் ஆலய சர்ச்சை ஸ்ரீ பஞ்சமுக விநாயகர் ஆலய அமைப்பின் கீழ் இருந்து வரும் அம்பார் தெனாங் ரப்பர் டிவிஷன் ஸ்ரீ மகா மாரியம்மன் ஆலயம் 1890 -ஆம் ஆண்டில் கட்டப்பட்டதற்கான சான்றுகள் இருக்கின்றன. அங்குள்ள சுமார் 300 இந்தியக் குடும்பங்களுக்கு அருள் பாலித்து வந்த ஆல யத்திற்கு மாற்று நிலம் வழங்குவதற்கு ஆட்சிக்குழு உறுப்பினர் ஒருவர் தடையாகச் செயல்பட்டு வருவதாக கூறப்படும் குற்றச்சாட்டுகளில் உண்மை உள்ளதா? தொடக்கக் காலத்தில் கத்ரி நிறுவனத்திற்கு (Guthrie) உரிமையான அம்பார் தெனங் தோட்டத்தின் இரப்பர் டிவிஷன், தேயிலை டிவிஷன், செம்பனை டிவிஷன்களை உட்படுத்தி 900 இந்தியக் குடும்பங்களின் தேவைகளை நிறைவு செய்ய கட்டப்பட்ட இந்து ஆலயங்களுக்கான நில உரிமையை 2000- ஆம் ஆண்டில் பெற்றுக் கொண்ட சைம் டார்பி(Sime Darby) நிறுவனம் வழங்கவில்லை என்பது மட்டுமின்றி 2010 -ஆம் ஆண்டில் எஸ்.டி.புரோப்பட்டீர்ஸ் (SD Properties) நிறுவனத்திற்கு உரிமையைக் கைமாற்றியது. சிலாங்கூர் மாநில ஆட்சியினை 50 ஆண்டுகளாக நடத்திவந்த தேசிய முன்னணி அரசாங்கத்தின் வீழ்ச்சிக்கு அஸ்திவாரமாக இருந்த விவகாரம் இந்து ஆலயம் என்பதன் அடிப்படையில் மக்கள் கூட்டணி அரசாங்கம் இந்த ஆலயங்களுக்காகப் போராடும் என நம்பியது கானல் நீராகிப் போனதாக அம்பாங் தெனாங் தோட்ட மக்கள் நண்பன் குழுவிடம் தெரிவித்துள்ளனர்.


கணவரை வீட்டை விட்டு வெளியேற்றிய தீபா!

எம்.ஜி.ஆர். அம்மா தீபா பேரவையின் தலைவர் தீபா, தன் கணவருடன் ஏற்பட்ட மோதல் காரணமாக அவரை வீட்டைவிட்டு வெளியேற்றியுள்ளார். எம்.ஜி.ஆர். அம்மா தீபா பேரவை நிறுவனர் சரண்யா என்பவரும், செயலாளராக தீபாவின் கார் ஓட்டுநர் ஏ.வி.ராஜாவும் நியமிக்கப்பட்டுள்ளனர். இவர் களுக்குப் பதவி அளித்ததற்கு, தீபாவின் கணவர் மாதவன் கடும் எதிர்ப்புத் தெரிவித்துவந்ததாராம். 'தான் கூறும் நபர்களுக்கே கட்சியில் பதவி கொடுக்க வேண்டும் ' என்று தீபாவுக்கு மாதவன் நெருக்கடி கொடுத்ததாகச் சொல்லப்படுகிறது. ஒரு கட்டத்தில் தீபா, மாதவனை ஓரம்கட்டினார். ஆர்.கே. நகர் தொகுதியில் போட்டியிட்ட தீபா, தனது வேட்பு மனுவில் கணவர் பெயரைக்கூட குறிப்பிடவில்லை. பின்னர், மாதவன் தனிக்கட்சி தொடங்குவதாக அறிவித்தார். தீயவர்கள் தீபாவுக்ந்த் துணையாக இருக்கிறார்கள் என்பது மாதவன் வைக்கும் குற்றச்சாட்டு. இந்த நிலையில், தியாகராயர் நகரில் உள்ள தீபா வீட்டுக்கு நேற்று தனது ஆதரவாளர்களுடன் வந்த மாதவன், தீபாவுடன் வாக்குவாதத்தில் ஈடுபட்டுள் ளார். 'எதுவாக இருந்தாலும் நீதிமன்றத்தில் பார்த்துக்கொள்ளலாம்' என பதில் கூறிய தீபா, மாதவனை வீட்டை விட்டு வெளியேற்றி , அவரை மீண்டும் வீட்டுக்குள் விடவேண்டாம் என காவலாளிகளுக்கு உத்தரவிட்டுள்ளார். இதனால், தீபா ஆதரவாளர்களுக்கும் மாதவன் ஆதரவாளர்ளுக்கும் மோதல் ஏற்பட்டுள்ளது. இரு தரப்பும் கையில் கிடைத்ததைக் கொண்டு தாக்கிக் கொண்டனர். சம்பவம் பற்றி கேள்விபட்ட போலீசார், இரு தரப்பினரையும் சமாதானப்படுத்தி அனுப்பிவைத்தனர்.


அந்நியத் தொழிலாளர்களுக்கான இ-கார்ட் பதிவுக்கு கடைசி நாள் ஜூன் 30

கோலாலம்பூர், தற்காலிக அமலாக்க அட்டை அல்லது இ-கார்ட் என்ற மின்னியல் அட்டையைப் பெற தங்களின் சட்டவிரோத அந்நியத் தொழிலாளர்களை உடனடியாக பதிவு செய்யும்படி முதலாளி களை கேட்டுக் கொண்ட குடி நுழைவுத்துறை தலைமை இயக்குநர் முஸ்தாபார் அலி தவறினால் கடுமையான அமலாக்க நடவடிக்கையை எதிர்நோக்க வேண்டும் என்று எச்சரித்தார். இந்த தொழிலாளர்களை பதிவு செய்வதற்கான கால அவகாசம் ஜூன் 30ஆம் தேதி முடிவடை வதாக அவர் கூறினார். இவ்வாண்டு பிப்ரவரி 15ஆம் தேதிக்கும் மே 31ஆம் தேதிக்கும் இடையே 97,469 மின்னியல் அட்டைகள் மட்டுமே விநியோகிக்கப்பட்டிருப்பதாக கூறிய முஸ்தாபார், 17,182 முத லாளிகள் மட்டுமே குடிநழைவுத் துறையிடம் அத்தியாவசியமான விண்ணப்பங்களை சமர்ப்பித்து இருப்பதாக குறிப்பிட்டார். இந்த எண்ணிக்கை எதிர்பார்க்கப்பட்டதைவிட மிகக் குறைவு. நான்கு லட்சத்திற்கும் ஐந்து லட்சத்திற்கும் இடைப்பட்ட சட்டவிரோத அந்நியத் தொழி லாளர்கள் முறையான ஆவணங்களை கொண்டிருக்க வில்லை. அனுமதிக்கப்பட்டதை விட கூடுதல் நாட்கள் தங்கி இருக்கிறார்கள். வேலை வாய்ப்பு விதிமுறைகளை மீறி உள்ளனர் என்பன போன்ற பிரச்சினைகள் இருப்பது எங்களுக்கு தெரியும். இவர்கள் குடிநுழைவுத் துறை அலுவலகங்களுக்கு வரவேண்டும் என்றார் அவர். நான் முதலாளிகளை எச்சரிக் கிறேன். குடிநுழைவுத் துறை போதிய கால அவகாசம் வழங்கி விட்டது. பதிவு செய்வதற்கான கால அவகாசம் நீட்டிக்கப் பட மாட்டாது என்று அவர் பெர்னாமாவிடம் தெரிவித்தார்.ஜூலை முதல் தேதியில் இருந்து, மின்னியல் அட்டை வைத்திராத அந்நியத் தொழி லாளர்களை குடிநுழைவுத் துறை அதிகாரிகள் தேடிச் செல்வர் என்று கூறிய முஸ்தாபார், இந்த தொழிலாளர்களை பதிவு செய்ய தவறிய முதலாளிகளுக்கு எதிராக அதிகாரிகள் கடுமையான நட வடிக்கை எடுப்பர் என்று எச்சரித்தார். இதற்காக குடிநுழைவுத் துறையில் ஒரு குழு அமைக்கப் பட்டிருப்பதாக அவர் கூறினார். அந்நியத் தொழிலாளர்களை வேலைக்கு அமர்த்தி இருக்கும் நிறுவனங்களை நாங்கள் கண் காணித்து சோதனை நடவடிக்கை களை மேற்கொள்வோம். சட்டவிரோத அந்நியத் தொழிலாளர்களை வேலையில் அமர்த்தி மலேசியர்களைவிட அவர்களுக்கு குறைவான சம்பளம் வழங்கும் போக்கு முத லாளிகளிடையே நிலவுவதாக அவர் தெரிவித்தார். இந்த மின்னியல் அட்டை அடுத்த ஆண்டு பிப்ரவரி 15 வரையில் செல்லுபடியாகும்.இவ்வாண்டு ஆரம்பத்தில் இருந்து ஜூன் முதல் தேதி வரையில் மேற்கொள்ளப்பட்ட நடவடிக்கைகளின்போது 24,068 சட்டவிரோத குடியேற்றவாசிகள் நாட்டைவிட்டு வெளியேற்றப்பட்டு இருப்பதாக முஸ்தாபார் கூறினார். இந்த காலக்கட்டத்தில் நாடு தழுவிய நிலையில் மேற்கொள் ளப்பட்ட 6,478 நடவடிக்கை களின்போது 566 முதலாளிகளும் 19,968 சட்டவிரோத அந்நியத் தொழிலாளர்களும் கைது செய்யப்பட்டதாகவும் அவர் தெரிவித்தார்.


விரைவில் ராணுவத்தில் பெண்கள்...!

இந்திய ராணுவத்தில் விரைவில் பெண்கள் சேர்க்கப்பட உள்ளதாக, ராணுவ தலைமை தளபதி பிபின் ராவத் கூறியுள்ளார். உலகில் பல்வேறு நாடுகளின் ராணுவங்களில் பெண் வீராங்கனைகள் உள்ளனர். இந்நிலையில் உத்தரகாண்ட் மாநிலத்தில், ராணுவ வீரர்கள் பாசிங் அவுட் பரேட் நிகழ்ச்சி நேற்று நடந்தது. அதில், இந்திய ராணுவத்தின் தலைமை தளபதி பிபின் ராவத் கலந்து கொண்டார். அப்போது அவர் பேசுகையில், "ஜம்மு காஷ்மீரில் பெண் போராட்டக்காரர்களும் ராணுவத்தின் மீது கல் வீசி தாக்குதல் நடத்துகின்றனர். போராட்டத்தில் ஈடுபடும் ஆண்களை, ராணுவ வீரர்கள் தடுத்து விடுவார்கள். ஆனால், பெண் போராட்டக்காரர்களை அவர்களால் தடுக்க முடியாது. இதனால், முதல் கட் டமாக, ராணுவ காவல் படையில் பெண்கள் பணியமர்த்தப்பட உள்ளனர். அந்த முயற்சி வெற்றியடையும் பட்சத்தில் அடுத்தக் கட்ட முடிவு எடுக்கப்படும்" என்றார். தற்போது ராணுவத்தில் மருத்துவம், பொறியியல், கல்வி உள்ளிட்ட துறைகளில்தான் பெண்கள் பணியமர்த்தப்பட்டு வருகின்றனர் என்பது குறிப்பிட த்தக்கது.


திமுகவை விலக்கிய விஜயகாந்த் வீராப்பு! -பின்னணியை விவரிக்கும் தேமுதிக தரப்பு!

ஒரு வழியாக தமிழகத் தேர்தல் களத்தில் நிலவி வந்த குழப்பம் தீர்ந்துவிட்டது. இந்த முறையும் திமுகவுடன் கூட்டணி இல்லை என்று கதவைச் சாத்திவிட்டது தேமுதிக.எப்படியாவது, கூட்டணிக்குள் தேமுதிகவை இழுத்துப்போட்டுவிட வேண்டும் என்று முயற்சித்தார் ஸ்டாலின். கனிமொழி, திருநாவுக்கரசர் ஆகியோரைத் தூது அனுப்பியும் மசியவில்லை விஜயகாந்த் தரப்பு. தாமே களத்தில் இறங்குவோம் என்று ஸ்டாலினே போனார்.

தேமுதிக தரப்பு கேட்ட சீட் எண்ணிக்கை, விட்டமின் 'ப’ போன்ற விவகாரங்கள் திமுகவை யோசிக்க வைத்தது. எப்படியும் வருவார் என்று காத்திருந்தும் பலன் இல்லாததால், மற்ற கட்சிகளுக்குத் தொகுதியை ஒதுக்கிவிட்டு,  பிரச்சாரத்தை துவங்கி விட்டார் ஸ்டாலின். இன்று (06-02-2019) விருதுநகரில் நடக்கும் பொதுக்கூட்டத்தில் அவர் கலந்து கொள்கிறார்.

“திமுகவிற்கு பிடி கொடுக்காததற்குக் காரணம் சீட் மட்டுமல்ல.  பழைய பகையை மனதில் வைத்துத்தான்..” என்கிறார்கள் தேமுதிக வட்டாரத்தில்.  2014 நாடாளுமன்ற தேர்தலில் தே.மு.தி.க.வுடன் கூட்டணி அமைக்க தி.மு.க. கடும் பிரயத்தனம் செய்துகொண்டிருந்தபோது,  அதனைச் சீர்குலைக்கும் விதமாக  “தே.மு.தி.க.வுடன் கூட்டணி தேவையில்லை” என்று மு.க.அழகிரி கூறியது கட்சிக்குள் சர்ச்சையை ஏற்படுத்தியது.  அதனைத் தொடர்ந்து ஏற்பட்ட மோதலின் உச்சக்கட்டமாகத்தான், தி.மு.க.விலிருந்து நீக்கப்பட்டார் அழகிரி.

தே.மு.தி.க.வுடனான கூட்டணிக்காகத்தான் மகன் என்றும் பாராமல்,  அழகிரியைக் கட்சியிலிருந்தே நீக்கி, விஜயகாந்தின் அனுதாப பார்வையை கருணாநிதி எதிர்நோக்குகிறார் என அப்போது விமர்சனங்கள் எழுந்தன. அந்த அளவுக்கு தி.மு.க. வளைந்து கொடுத்தபோதிலும், "இதெல்லாம் நாடகம்... இந்த நாடகத்திற்கு தே.மு.தி.க அடிபணியாது.." என்று பிரேமலதா விஜயகாந்த் கூறினார்.  சொன்னது போலவே அந்தத் தேர்தலில் பிஜேபியுடன் கூட்டணி அமைத்தது தேமுதிக.

அதேபோல், 2016-ஆம் ஆண்டு சட்டமன்ற தேர்தலிலும்,  ‘பழம் நழுவி பாலில் விழும்’ என்று மிகுந்த எதிர்பார்ப்பில் இருந்தார் கருணாநிதி. ஆனால், அதற்கு விஜயகாந்த் உடன்படாத காரணத்தால்,  கட்சியை உடைக்கும் முயற்சியில் இறங்கினார். அப்போது, விஜயகாந்துடன் அதிருப்தியில் இருந்த எம்.எல்.ஏக்கள் சந்திரகுமார், பார்த்திபன், சி.எச்.சேகர் ஆகியோரைத் தூண்டிவிட, ‘மக்கள் தேமுதிக’ உருவானது. அந்தக் கட்சிக்கு 3 தொகுதிகளை ஒதுக்கி உதயசூரியன் சின்னத்தில் போட்டியிட வைத்தது திமுக. பின்னர், அந்தத் தேர்தலுடன் மக்கள் தேமுதிக காணாமல் போனது தனிக்கதை.

"இதையெல்லாம் மனதில் வைத்துத்தான், கடைசிவரை திமுகவிற்கு பிடிகொடுக்காமல் கெத்து காட்டிவிட்டார் எங்கள் கேப்டன்.." என்கிறார்கள் தேமுதிகவினர்.

கடந்த தேர்தலைப் போல இந்த முறையும் தங்கள் பக்கம்தான் தேமுதிக வரும் என்ற நம்பிக்கை பா.ஜ.க.வுக்கு அழுத்தமாக இருக்கிறது.  விஜயகாந்த் என்ற பழம் நமக்குத்தான் என்ற எதிர்பார்ப்பில் அதிமுகவினரும் உள்ளனர்.   “எல்லாம் பேசி முடித்தாகிவிட்டது. அறிவிக்க வேண்டியதுதான் பாக்கி.” என்கிறார் அமைச்சர் ஒருவர். ஆம். தேமுதிகவின் நிலைப்பாடு என்னவென்பது இன்று தெரிந்துவிடும்.


இலங்கையில் சிறுபான்மை இனத்தவருக்கு தகுந்த இடமில்லை

இலங்கையில் வாழும் சிறுபான்மை இன மக்களுக்கு தேசிய ரீதியில் தகுந்த இடம் கிடைக்கவில்லை என்பது தெளிவாக தெரிவதாக ஐக்கிய நாடுகளின் சிறுபான்மை இன விவகாரங்களுக்கான விசேட பிரதிநிதி ரீட்டா ஐசெக் தெரிவித்துள்ளார். இலங்கைக்கு விஜயம் செய்துள்ள அவர், கொழும்பில் உள்ள எதிர்க்கட்சித் தலைவரின் அலுவலகத்தில் தமிழ்த் தேசியக் கூட்டமைப்பின் பிரதிநிதிகளுடன் நடந்த பேச்சுவார்த்தையின் போது இதனை கூறியுள்ளார்.வடக்கு, கிழக்கு பிரதேசங்களில் இராணுவத்தை அதிகளவில் வைத்திருப்பது குறித்தும் விசாரணை நடத்த வேண்டும் எனவும் ரீட்டா குறிப்பிட்டுள்ளார். இதனை தவிர இலங்கையில் தோட்ட தொழிலாளிகள் எதிர்நோக்கும் பிரச்சினைகள் சம்பந்தமாகவும் யுத்தம் காரணமாக இடம்பெயர்ந்த வடக்கு, கிழக்கை சேர்ந்த மக்களின் பிரச்சினைகள் குறித்தும் மார்ச் மாதம் நடைபெறும் 34 வது ஜெனிவா மனித உரிமை பேரவையின் கூட்டத் தொடரில் அறிக்கை ஒன்றை முன்வைக்க உள்ளதாகவும் அவர் மேலும் தெரிவித்துள்ளார்.


ஆறு வாகனங்கள் விபத்து!

நேற்று முன்தினம் காலையில் புஞ்சாக் ஆலாம், ஈஜோக் முச்சந்திக்கு அருகில் நிகழ்ந்த ஒரு சாலை விபத்தில் 6 வாகனங்கள் மோதிக் கொண்டன. இதனால் இந்த சாலையில் கடும் போக்குவரத்து நெரிசல் ஏற்பட்டது. ஒரு லோரி, இரண்டு ஹோண்டா ரகக் கார்கள் இரண்டு டொயோட்டா ரக நான்கு சக்கர இயக்க வாகனங்கள், ஒரு நிஸ்சான் ரக வாகனம் ஆகியன இந்த விபத்தில் சிக்குண்டு சேதமடைந்தன. அதிர்ஷ்ட வசமாக இந்த விபத்தில் எந்த உயிருடற்சேதமும் ஏற்படவில்லை.


மொபைல் ஆப்களைப் பயன்படுத்தும் முன்பு இதனை கவனத்தில் கொள்ளுங்கள்!

நாம் உபயோகப்படுத்தும் ஸ்மார்ட் போன்களில் நமது பல்வேறு பயன்களுக்காக பல மொபைல் ஆப்கள் உள்ளன. ஆனால் நாம் பயன்படுத்தும் அனைத்து மொபைல் ஆப்ஸ்களும் பாதுகாப்பானதாக இருக்கிறதா என்று பார் த்தால் அது கேள்விக்குறியே! இந்த மொபைல் ஆப்ஸகள் மூலமாக நாம் சமூக வலைத்தளங்களை உபயோகிப்பதும், ஷொப்பிங் செய்வதும் அதிகரித்து வருகிறது. சில மொபைல் ஆப்ஷ்களின் மூலம் ஷொப்பிங் செய்கையில், நமது பெயர் உட்பட முக வரிகளை கொடுப்பதால், நமது தரவுகள் திருடப்படுவதற்காக வாய்ப்புகள் அதிகம் இருக்கின்றன. எனவே, மொபைல் ஆப்ஸ்களை பயன்படுத்தும் சில விதிமுறைகளை கவனத்தில் கொள்ளுங்கள். Private policy சில ’ஆப்’களை பதிவிறக்கம் செய்யும்போது அவற்றில் சில நமது Photo, contact களைப் பதிவு செய்யக்கோரும். நாம் பதிவு செய்யும் தகவல்கள் எவ்வாறு உபயோகிக்கப்படும், பகிரப்படுமா என Private policy-யை படித்து தெரிந்து கொண்ட பின்னரே உபயோகிக்க வேண்டும். Additional security/authentication layers ஆப்களை இன்ஸ்டால் செய்யும்போது அதில் login credentials எனும் நம் தனிப்பட்ட தகவல்களை பதிவு செய் வோம். அந்த தகவல்களை யார் யார் பார்க்கலாம், கூடுதல் பாதுகாப்பு உள்ளதா என அறிந்துகொண்டு உப யோகிக்கலாம். Critical information மொபைல் ஆப் மூலம் ஷொப்பிங் செய்யும் போது அதில் Account Number. password ஆகியவற்றை பதிவு செய்வதை போதுமான வரை தவித்துக்கொண்டால், நமது வங்கி கணக்குகளைப் பாதுகாக்கலாம். Unique user id and password அனைத்து ஆப்ஸ்களிலும் வெவ்வேறு Password பயன்படுத்துவதன் மூலம் Hackerகள் நமது தகவல்களை திரு டுவதை தடுக்கலாம்.


ஜெயலலிதாவின் மகள் எனச்சொல்லும் அம்ருதா யார்...?

"நான்தான் ஜெ-வின் உண்மையான மகள்.  அதை நிரூபிக்க டி.என்.ஏ. பரிசோதனைக்கும் தயார்'' என்று பிரதமர் மற்றும் குடியரசுத் தலைவருக்கு மனு செய்தும், உச்ச நீதிமன்றத்தில் வழக்குத் தாக்கல் செய்தும் பரபரப்பைக் கிளப்பியிருந்தார் அம்ருதா (எ) மஞ்சு. இப்போது, அவர் பெங்களூரு - மைசூரு செல்லும் வழியில் கெங்கேரி அடுத்துள்ள சூலிகேரி கிராமம் ராமச்சந்திர சர்க்கலில் குடியிருக்கிறார்.

யார் இந்த அம்ருதா?

2014-ம் ஆண்டு ஜெ. பெங்களூரு சிறையில் இருந்தபோது, "நான்தான் ஜெ-வின் தங்கை'' என்று பெங்களூ ருவாசிகளிடமும், பத்திரிகையாளர்களிடமும் சொல்லிப் பரபரப்பைக் கிளப்பியவர் சைலஜா. இவருடைய மகள்தான் இந்த அம்ருதா என்ற மஞ்சு. தற்போது இவர்தான், ''நான்தான் ஜெ-வின் மகள்'' என்று உச்ச நீதிமன்றம் வரை சென்றுள்ளார்.

டி.என்.ஏ. பரிசோதனை

இதுதொடர்பாக அவர் உச்ச நீதிமன்றத்தில் அளித்துள்ள மனுவில், ''1980 ஆகஸ்ட் 14-ம் தேதி ஜெ. - சோபன்பாபு இணையருக்குப் பிறந்ததாகவும், ஜெயலலிதாவின் அத்தையான ஜெயலட்சுமி என்பவர் பிரசவம் பார்த்தார் எனவும், ஜெயலலிதாவுக்கு அவப்பெயர் ஏற்படும் என்பதால், இந்த உண்மையை வெளிப்படுத்தப்படவில்லை என்றும் தெரிவித்துள்ளார். அதன்பின் ஜெ., தனது சகோதரி சைலஜாவிடம் தன்னை ஒப்படைத்து வளர்க்கச் சொன்னதாகவும் அதில் குறிப்பிட்டிருக்கும் மஞ்சு, தன்னை சைலஜா - சாரதி தம்பதியினர் சொந்த மகளாகவே வளர்த்து வந்ததாகவும் குறிப்பிட்டுள்ளார்.

என்னை வளர்த்த தாய் சைலஜாவும் கடந்த ஆண்டு காலமாகிவிட்டார். அடுத்த சில மாதங்களில் ஜெயலலிதாவும் காலமானார். நான் ஜெயலலிதாவின் வாரிசு. தனக்கு டி.என்.ஏ. பரிசோதனை செய்ய வேண்டும் என்று உச்ச நீதிமன்றத்தில் மனுத் தாக்கல் செய்துள்ளேன். அதில், வைஷ்ணவ ஐயங்கார் பிராமண முறைப்படி எனது அம்மா ஜெயலலிதாவுக்கு  இறுதிச்சடங்கு செய்யவேண்டும்'' என்று அந்த மனுவில் தெரிவித்துள்ளார்.

அம்ருதா வீடு!

இந்த மனு,  தற்போது உச்ச நீதிமன்றத்தில் விசாரணைக்கு வந்துள்ளது. நீதிபதி மதன் பி லோகூர் தலைமையிலான அமர்வு, இந்த மனுவை ஆய்வு செய்தது. அப்போது, அம்ருதாவின் மனு விசாரணைக்கு ஏற்றதல்ல என்று கூறிய நீதிபதி மதன் பி லோகூர் தலைமையிலான அமர்வு, மனுவைத் தள்ளுபடி செய்து உத்தரவிட்டது. அத்துடன், கர்நாடக உயர் நீதிமன்றத்தில் மனுத் தாக்கல் செய்யவும் அனுமதி அளித்து உத்தரவிட்டது. எனவே, அம்ருதா கர்நாடக உயர் நீதிமன்றத்தில் விரைவில் மனுத் தாக்கல் செய்வார் என எதிர்பார்க்கப்படுகிறது.

ஏற்கெனவே ஜெ-வுக்கு ஒரு மகள் இருக்கிறார் என்ற சர்ச்சையும் இருந்துவந்தது. கிருஷ்ணகிரியைச் சேர்ந்த ப்ரியா மகாலட்சுமி என்பவர் தன்னை ஜெ. மகள் என்று சொல்லி, பின்னர் பண மோசடி உள்ளிட்ட பல வழக்கு களில் சிக்கிச் சிறை சென்றார். இதுதவிர, ஜெ. இறந்தபிறகு, "நான் ஜெ-வின் மகன்'' என ஈரோட்டைச் சேர்ந்த கிருஷ்ணமூர்த்தி என்பவர் நீதிமன்றம் செல்ல, போலி ஆவணங்களைத் தயாரித்த குற்றத்துக்காக அவர் கைது செய்யப்பட்டார். இந்த நிலையில், ஜெ-வின் மகள் என்று அம்ருதா உச்ச நீதிமன்றத்தை நாடுவது இதுவே முதல் முறை.


இரண்டாம் முறை ஈரான் அதிபரானார் ஹஸன் ரவுஹானி!

ஈரானில் நேற்று நடைபெற்ற அதிபர் தேர்தலுக்கான முடிவு தற்போது அறிவிக்கப்பட்டுள்ளது. விறுவிறுப்பாக நடைபெற்ற இத்தேர்தலில் வெற்றி பெற்று இரண்டாம் முறையாக ஆட்சியைக் கைப்பற்றியிருக்கிறார் ஹஸன் ரவுஹானி. ஈரான் அதிபர் தேர்தலில் தற்போதைய அதிபரே மீண்டும் போட்டியிட்டு வெற்றி பெற்றுள்ளார். மிதவாதியான ரவுஹானிக்கு முதலில் இருந்தே தொடர் ஆதரவு இருந்து வந்தது குறிப்பிடத்தக்கது. இவரை எதிர்த்து ஈரானின் பழைமைவாதக் கட்சியைச் சேர்ந்த இப்ராஹிம் ரைசி போட்டியிட்டு தோல்வியுற் றார். தீவிரக் கொள்கைவாதிகள் முக்கியப் பதவிகளுக்கு வருவது சரியல்ல என்ற ரவுஹாணியின் பிரசார உரை மக்கள் மத்தியில் வரவேற்பு பெற்றதாகக் கூறப்படுகிறது. நேற்று (வெள்ளிக்கிழமை) காலையில் தொடங்கிய தேர்தல் வாக்குப்பதிவின் இறுதியில் 70% வாக்குகள் பதிவாகியிருந்தன. இது அந்நாட்டு மக்கள் தொகை கணக்கின்படி நான்கு கோடி பேர் வாக்களித்துள்ளனர். இன்று காலையில் வாக்கு எண்ணிக்கை நடைபெற்றது. தேர்தல் முடிவுகள் மதியம் அதிகாரபூர்வமாக அறிவிக்கப்பட்டது. பல்வேறு குழப்பங்களுக்கு நடுவே நடந்து முடிந்த இத்தேர்தலில் தற்போதைய ஈரான் அதிபர் ஹஸன் ரவுஹானி 58.6% வாக்குகள் பெற்று வெற்றி அடைந்துள்ளார். எதிர்க்கட்சி வேட்பாளர் வெறும் 39.8% வாக்குகளுடன் தோல்வியைச் சந்தித்தார்.


சீபீல்டு ஆலயத்தில் கலவரத்தை விளைவித்த குற்றவாளிகள் எவரும் தப்பிக்க முடியாது

கோலாலம்பூர்,

சீபீல்டு ஸ்ரீ மகாமாரியம்மன் ஆலயத்தில் நிகழ்ந்த கலவரத்திற்கு பின்னணியில் இருந்து செயல்பட்டவர்கள் உட்பட கலவரத்தை விளைவித்தவர்கள் உரிய தண்டனையைப் பெறுவார்கள். அவர்கள் மீது கடும் நடவடிக்கை எடுக்கப்படும்  என்று பிரதமர் துன் டாக்டர் மகாதீர் முகமட் நேற்று திட்டவட்டமாக தெரி வித்தார். கோயிலில் கலவரத்தை ஏற்படுத்தி, பாதுகாப்பு உறுப்பினர்கள், மீட்புப்படை உறுப்பினர்களுக்கு  காயம் விளைவித்தவர்கள், பொது சொத்துக்களை சேதப்படுத்திய குற்றவாளிகள்  மீது நடப்பு சட்டத்திற்கு ஏற்ப கடும் நடவடிக்கை எடுக்கப்படும் என்று பிரதமர் உறுதி அளித்தார்.

Read More: Malaysia Nanban Tamil Daily on 28.11.2018


உலக மகளிர் தினம் (8.3.2017)


குறுக்கு வழியில் பேரங்காடிக்குள் செல்ல முயன்ற ஆடவர் மின்சாரம் தாக்கி பலி!

பேரங்காடியின் மின்நிலையத்தின் வாயிலாக பேரங்காடிக்குள் அத்துமீறி செல்ல முயன்ற ஆடவர் மின்சாரம் தாக்கி மாண்டார்.இச்சம்பவம் நேற்று முன்தினம் இரவு 7 மணியளவில் கிளானா ஜெயாவிலுள்ள பேரங்காடியில் நிகழ்ந்துள்ளது. இச்சம்பவத்தில் 20 வயதுடைய ஆடவரின் உடல் 80 விழுக்காடு சேதமுற்றுள்ளது. இச்சம்பவம் குறித்து தகவல் கிடைத்ததும் பெட்டாலிங் ஜெயா மாவட்ட தீயணைப்புப் படையினர் அங்கு விரைந் துள்ளனர்.மின்சாரம் தாக்கியதால் படுகாயத்திற்கு ஆளான ஆடவரை மலாயா பல்கலைக்கழக மருத்துவமனைக்கு கொண்டு சென்றதாக தீயணைப்புப் படையின் பேச்சாளர் தெரிவித்தார்.


சீனாவின் இராணுவத்தளத்துக்கு இலங்கையில் இடமில்லை

இலங்கையின் இராணுவ மையங்களை அமைப்பதற்கு சீனாவுக்கு இடமளிக்கப்படமாட்டாது என்று இலங்கை அறிவித்துள்ளது.சீனாவில் இன்று இடம்பெற்ற இலங்கையின் சுதந்திரதின நிகழ்வின்போது இலங்கையின் தூதுவர் கருணாசேன கொடித்துவக்கு இதனை தெரிவித்துள்ளார். இலங்கைக்கு முதலீடு செய்ய வரும் சீனர்களிடம் சீன இராணுவத்துக்கு வசதிகள் செய்துக்கொடுக்கக்கூடாது என்று அறிவுறுத்தப்பட்டுள்ளதாகவும் கொடித்துவக்கு குறிப்பிட்டுள்ளார். இந்து சமுத்திரப்பகுதி சர்வதேச வர்த்தகத்துக்கு முக்கியமான பகுதி என்பதால், அங்கு தேவையற்ற பிரச்சினைகளை தோற்றுவிக்கமுடியாது என்றும் அவர் தெரிவித்துள்ளார். இதேவேளை ஹம்பாந்தோட்டை துறைமுகப்பகுதியில் சீனா, பாகிஸ்தான், இந்தியா, போன்ற நாடுகளுடன் நட்பு ரீதியில் பயிற்சிகளை மேற்கொண்டு வருவதாகவும் அவர் கூறியுள்ளார்.


தேர்தலை நடத்தாமல் இருக்க நஜீப்பிற்கு அதிகாரம் உண்டு

கோலாலம்பூர், பிரதமர் டத்தோ ஸ்ரீ நஜீப் துன் ரசாக் அடுத்த பொதுத் தேர்தலை நடத்தாமல் கூட இருக்கலாம் என்று துன் டாக்டர் மகாதீர் முகமட் கூறுகிறார். பொதுத் தேர்தலை நடத்துவதும் நடத்தாததும் அவருடைய அதிகாரத்திற்கு உட்பட்டது. சட்டங்களைப் பற்றி அவருக்கு கவலை இல்லை என்று டாக்டர் மகாதீர் நேற்று ஒரு வலைப்பதிவில் குறிப்பிட்டார். அவசர நிலையை அறிவிக்க வேண்டிய சூழ்நிலை எழாத போதிலும் நஜீப் அதை செய்ய முடியும் என்று அவர் கூறினார். அரசியலமைப்புச் சட்டத்தை கூட அவர் பின்பற்றாமல் போகக் கூடும் என்றும் மகாதீர் தெரிவித்தார். இந்த விவகாரத்தில் அவருக்கு அம்னோ, தேசிய முன்னணி தலைவர்களின் முழு ஆதரவு கிடைக்கும். தங்களின் தலவைர் அவரது அதிகாரத்தை தவறாக பயன்படுத்துகிறார் என்பது அவர்கள் அனைவருக்கும் தெரியும் என்றார் மகாதீர். வெளிநாடுகளில் உள்ள புலன் விசாரணையாளர்கள் நஜீப்பிற்கு எதிராக மேற்கொண்டு வரும் விசாரணைகள் பற்றியும் அவருக்கு எதிராக அவர்கள் கூறி வரும் குற்றச்சாட்டுகள் பற்றியும் அவர்கள் அனைவருக்கும் தெரியும் என்று டாக்டர் மகாதீர் மேலும் கூறினார். 1 எம்டிபி விவகாரத்தில் அமெரிக்க நீதித்துறை வெளியிட்ட அறிக்கைகள் குறித்தும் சிங்கப்பூரில் வங்கிகள் மூடப்பட்டு கைது நடவடிக்கை மேற்கொள் ளப்பட்டது பற்றியும் அவர்களுக்கு நன்றாகவே தெரியும் என்றும் அவர் குறிப்பிட்டார். முந்தைய தலைவர்களால் கட்டி காக்கப்பட்ட நாடு மற்றும் அரசாங் கத்தின் நற்பெயருக்கும் மக்களுக்கும் எது நேர்ந்தாலும் அதை பற்றி எல்லாம் அமைச்சர்களுக்கும் மசீச, ம.இ.கா. தலைவர்களுக்கும் எந்த கவலையும் கிடையாது என்று டாக்டர் மகாதீர் மேலும் தெரிவித்தார்.


துன் டாக்டர் மகாதீரின் அமைச்சரவையில் இந்தியர்களுக்கு 4 பிரதிநிதிகள்.

கோலாலம்பூர்,

தற்போது 13 அமைச்சர்களை கொண்ட நம்பிக்கைக் கூட்டணி அமைச்சரவை விரைவில் விரிவாக்கம் காணும் என்ற ஆரூடங்களுக்கு மத்தியில் இந்தியர்க ளுக்கு மேலும் இரு அமைச்சர் பதவிகள் கிடைக்கும் வாய்ப்பு இருப்பதாக நம்பப்படுகிறது.

Read More: Malaysia Nanban Tamil Daily on 14.6.2018


பெண்களுடன் உல்லாசமாக இருக்க கோடிகளை செலவிடும் வட கொரியா அதிபர்

வட கொரியா குடிமக்கள் வறுமையில் வாடி வரும் நிலையில் தன்னுடைய உல்லாசத்திற்காக அந்நாட்டு சர்வாதிகாரி கோடிக்கணக்கான பணத்தை செலவிட்டு வருவதாக வெளியாகியுள்ள தகவல்கள் பரபரப்பை ஏற்படுத்தியுள்ளன. சர்வதேச அளவில் சர்வாதிகாரியாக காட்டப்படும் வட கொரியா அதிபரான கிம் யோங் அன் தன்னுடைய தனிப்பட்ட உல்லாசத்திற்காக பணத்தை தண்ணீராக செலவிட்டு வருகிறார். குறிப்பாக, அதிபரை உற்சாகப்படுத்த 13 வயது நிரம்பிய சிறுமிகள் தெரிவு செய்யப்பட்ட அவர்கள் கற்புடன் இருக்கிறார்களா? என மருத்துவ பரிசோதனை செய்யப்படும்.பின்னர், Pleasure Squad என்ற குழுவில் சேர்க்கப்படும் இச்சிறுமிகள் அதிபர் விரும்பும்போது அவரை உற்சாகப்படுத்த வேண்டும்.கடந்த ஒரு ஆண்டில் மட்டும் இச்சிறுமிகள் அணிவதற்காக சுமார் 2.7 மில்லியன் பவுண்டில் உள்ளாடைகளை அதிபர் சீனா நாட்டில் இருந்து வரவழைத்துள்ளார். இதுமட்டுமில்லாமல், ஜேர்மன் நாட்டில் இருந்து சாம்பெய்ன் மது மற்றும் பீர்களை வரவழைத்ததுள்ளது மட்டுமில்லாமல் பல்வேறு நாடுகளில் இருந்து பல வகையான ஆடம்பர பொருட்களை இறக்குமதி செய்து உல்லாசமாக வாழ்க்கையை நடத்தி வருகிறார்.குடிமக்களுக்காக பிற நாடுகள் செலவிட்டு வரும் நிலையில், வட கொரியா அதிபர் தனது மூதாதையர்களின் சிலைகளை நாடு முழுவதும் நிறுவுவதற்காக சுமார் 33 மில்லியன் பவுண்ட்களை செலவிட்டுள்ளார். வட கொரியா முழுவதும் மில்லியன் கணக்கான குடிமக்கள் வறுமையில் வாடி வருவதாக ஐ.நா சபை குற்றம் சாட்டியுள்ளதை கண்டுக்கொள்ளாத இவரது உல்லாச நடவடிக்கைகள் கடும் கண்டனத்தை எழுப்பியுள்ளது குறிப்பிடத்தக்கது.


சர்வாதிகாரி அடால்ப் ஹிட்லரின் மரணத்தில் நிலவிய சர்ச்சைக்கு முடிவு

1945 ஆம் ஆண்டு பெர்லின் பதுங்கு குழியில் தனது காதலி ஈவா பிரயுனுடன் சேர்ந்து துப்பாக்கியால் சுட்டு தற்கொலை செய்துகொண்டதாகவும், அவர் தற்கொலை செய்து கொள்ளவில்லை அங்கிருந்து தப்பித்து தலைமறைவாகிவிட்டார் எனவும் இருவேறு தகவல்கள் நிலவி வந்தன. அவர் தற்கொலை செய்யவில்லை. நீர்மூழ்கி கப்பல் மூலம் அர்ஜென்டினாவுக்கு தப்பி சென்றார். அண்டார்டிகா அல்லது வேறு பகுதிக்குச் சென்று தலைமறைவாகிவிட்டார் என்ற சர்ச்சையும் உள்ளது.

இந்நிலையில், அவரது மரணம் குறித்து பல்வேறு ஆய்வுகள் நடத்தப்பட்டு வருகின்ற நிலையில்,பிரான்சை சேர்ந்த ஆராய்ச்சியாளர்கள் பேராசிரியர் சார்லியர் மற்றும் 4 நிபுணர்கள் ஆய்வு மேற்கொண்டனர். ஹிட்லர் தற்கொலை செய்து கொண்ட பதுங்கு குழியில் இருந்து எடுக்கப்பட்ட மண்டை ஓட்டில் இருந்த பல் மூலம் ஆய்வு நடத்தப்பட்டது. அதில், இடதுபுறத்தில் துப்பாக்கி குண்டு துளைத்த அடையாளம் உள்ளது. எனவே, ஹிட்லர் 1945-ம் ஆண்டு ஏப்ரல் 30-ந்தேதி பெர்லினில் தற்கொலை செய்துகொண்டார், அவர் எங்கும் தப்பி செல்லவில்லை என்பது உறுதியாகியுள்ளது. மேலும், அவர் ஒரு சைவப்பிரியர் எனவும் இந்த ஆய்வில் தெரியவந்துள்ளது.


யூடியூப் தலைமை அலுவலகத்தைப் பதறவைத்த பெண்..! அமெரிக்காவில் பரபரப்பு

யூடியூப் தலைமை அலுவலகத்தில் துப்பாக்கிச் சூடு சம்பவம் நடைபெற்றுள்ளது பரபரப்பை ஏற்படுத்தியுள்ளது.

கூகுள் நிறுவனத்தின் துணை நிறுவனமான யூடியூப், வீடியோ சேவைகளை வழங்கி வருகிறது. யூடியூப் நிறுவனத்தின் தலைமை அலுவலகம் அமெரிக்காவின் கலிஃபோர்னியா அருகே உள்ள சான் ஃபருனோ என்ற இடத்தில் அமைந்துள்ளது. இந்நிலையில், நேற்றிரவு இங்கு வந்த பெண் ஒருவர் திடீ ரென துப்பாக்கிச் சூடு நடத்தியுள்ளார். இதனால் யூடியூப் நிறுவன ஊழியர்கள் நிலைகுலைந்துப் போயினர். துப்பாக்கிச் சூட்டில் 3 பெண்களுக்குக் காயம் ஏற்பட்டுள்ளது. எனினும் துப்பாக்கிச் சூடு நடத்திய பெண் தன்னைத் தானே சுட்டு தற்கொலை செய்துகொண்டார்.

இதுகுறித்து தகவலறிந்து வந்த போலீஸார் காயமடைந்தவர்களை மீட்டு மருத்துவமனையில் அனுமதித்துள்ளனர். மேலும், தொடர்ந்து விசாரணை நடைபெற்றுவருகிறது. எனினும் துப்பாக்கிச் சூடு நடத்திய பெண் குறித்த விவரங்கள் வெளியாகவில்லை. சமீபகாலமாக அமெரிக்காவில் துப்பாக்கிச் சூடு சம்பவம் அதிகரித்துள்ள நிலையில், தற்போது சமூக வலைதளமான யூடியூப் அலுவலகத்தில் துப்பாக்கிச்  சூடு நடந்துள்ளது பரபரப்பை ஏற்படுத்தியுள்ளது. இதுகுறித்து கூறியுள்ள கூகுள் நிறுவன சி.இ.ஓ. `இன்று ஏற்பட்ட சோகத்தை விவரிப்பதற்கு வார்த்தைகள் இல்லை. இந்தக் கடினமான நேரத்தில் ஊழியர்க ளுக்கு ஆதரவாக இருப்போம். போலீஸ் உட்பட உதவியவர்கள் அனைவருக்கும் நன்றி'' எனப் பதிவிட்டுள்ளார்.


5 கொலை!

5 பேர்களைக் கொலை செய்ய முயற்சித்த வழக்கில் முதலில் குற்றத்தை ஒப்புக்கொண்ட டத்தோ ஒருவரின் மெய்க்காப் பாளர் ஜாஃபார் ஹலிட் (38) நேற்று செஷன்ஸ் நீதிமன்றத்தில் அதே குற்றத்தை மறுத்துள்ளார். கடந்த டிசம்பர் 1ஆம் தேதி இரவு 7.15 மணியிலிருந்து இரவு 7.30 மணி வரையில் பினாங்கு பாலத்தின் அருகில் உள்ள அதிவேக நெடுஞ்சாலையில் அவர் இந்தக் கொலை முயற்சியை மேற்கொண்டுள்ளார். கிளோக் 19 இரக கைத் துப்பாக்கியைப் பயன்படுத்தி டாக்டர் ஹரிவர்ணி கிருஷ்ணன் (33), நுருல் ஹூடா, அப்துல் அஸிஸ் (38), லீ ஹோங் (32), முக மட் அமீருல் அமீன் முகமட் அமீர் (28), புவா பீ ஜோ (32) ஆகியோரைக் கொலை செய்ய முயற்சித்த வழக்கில் அவர் முத லாவதாகக் குற்றம் சாட்டப்பட் டார். கடந்த டிசம்பர் 14ஆம் தேதி நீதிபதி இர்வான் சூவாயிபோன் முன்னிலையில் நடைபெற்ற வழக்கு விசாரணையில் ஜாஃபார் குற்றத்தை ஒப்புக் கொண்டுள்ளார். நீதிபதி இர்வான் விடுமுறையில் இருந்த காரணத்தால் நேற்று நீதிபதி ரோஸ்லான் ஹமீட் முன்னிலையில் நடை பெற்ற வழக்கு விசாரணையில் ஜாஃபார் இதே குற்றத்தை மறுத்துள்ளார். இதனையடுத்து இந்த வழக்கு ஏப்ரல் 24ஆம் தேதிக்கு ஒத்திவைக்கப்பட்டுள்ளதோடு குற்றஞ் சாட்டப்பட்டவர் கவுன்சிலிங்குச் செல்லுமாறும் உத்தர விடப்பட்டுள்ளது. இதனிடையே, மேலே குறிப்பிட்ட சம்பவ இடத்தில் அதே நேரத்தில் ஓங் தெய்க் குவோங் (32) என்னும் வர்த்தகர், சோய் ஹோன் மிங் (32), செந் தில் முருகையா (38) ஆகியோரைக் கொலை செய்ததோடு லிம் பூன் லெங் (32) என்பவரைக் காயப்படுத்திய வழக்கிலும் குற்றம் சாட்டப்பட்ட ஜாஃபார் மாஜிஸ்திரேட் நீதிமன்றத்தில் ஆஜரானார். வழக்கை விசாரித்த மாஜிஸ்திரேட் ஷாரிஃபா இஜூரா சைட் மாசூர் இந்த வழக்கு விசாரணையும் ஏப்ரல் 24ஆம் தேதிக்கு ஒத்தி வைத்தார்.


யூடியூப் ரகசியம்

யூடியூப் வீடியோக்களைப் பார்த்து ரசிப்பது எளிதானது. ஆனால் சில நேரங்களில் வீடியோக்களை ஒவ்வொரு ஃபிரேமாகப் பார்க்கும் வசதி இருந்தால் நன்றாக இருக்கும் என்று தோன்றலாம். இப்படி ஒவ்வொரு பிரேமாக யூடியூப் வீடியோவைப் பார்த்து ரசிப்பது சாத்தியமே. இதற்காகத் தனியே நீட்டிப்புச் சேவை அல்லது 'பிளக் இன்'களும் தேவையில்லை. விசைப்பலகை மூலமே இது சாத்தியமாகும். இந்த வசதியைப் பயன்படுத்த, பார்த்துக்கொண்டிருக்கும் வீடியோவை பாஸ் செய்துவிட்டு, (.) விசையை அழுத்தினால் அடுத்த‌தாக உள்ள ஒரு ஃபிரேமைப் பார்க்கலாம். (,) விசையை அழுத்தினால் ஒரு ஃபிரேமைப் பின்னோக்கிப் பார்க்கலாம். நீங்கள் விரும்பும் வேகத்தில் இந்த வசதியைப் பயன்படுத்திக்கொள்ளலாம். அதே போல ஆங்கில ‘ஜே' அல்லது ‘எல்' எழுத்து விசைகளை இயக்கி ஒரு ஃபிரேமாக அல்லாமல், சில நொடிகள் முன்னதாக அல்லது பின்னோக்கிச் செல்லலாம்.


நான் பெண்ணியவாதி அல்ல...'

’மிஸ் அமெரிக்கா 2017’ பட்டத்தை 25 வயது விஞ்ஞானி காரா மெக்கல்லோ (Kara McCullough) வென்றுள்ளார். ‘மிஸ் அமெரிக்கா’ போட்டி நேற்று முன்தினம் அமெரிக்காவின் நெவாடா மாகாணத்தின் லாஸ் வேகாஸ் நகரில் நடைபெற்றது. இந்தப் போட்டியில், அமெரிக்காவைச் சேர்ந்த 50-க்கும் மேற்பட்ட பெண்கள் கலந்துகொண்டனர். இறுதியில், வாஷிங்டன் மாகாணத்தில் உள்ள கொலம்பியாவைச் சேர்ந்த காரா மெக்கல்லோ, மிஸ் அமெரிக் காவாகத் தேர்வுசெய்யப்பட்டார். காரா, வேதியியல் படிப்பில் பட்டம் பெற்று, அணு விஞ்ஞானியாக (Nuclear scientist) அமெரிக்க அணு ஒழுங்குமுறை ஆணையத்தில் பணியாற்றி வருகிறார். மிஸ் அமெரிக்கா போட்டியில், நடுவர்களின் சில கேள்விகளுக்கு காரா அளித்த பதில்கள் சமூக வலைதளங்களில் பெரும் விவாதப் பொரு ளாக மாறியுள்ளது. அதுமட்டுமன்றி, இந்தப் போட்டி முழுவதும் தன் சுருள் தலைமுடியை ஸ்ட்ரெயிட்னிங் செய்யாமல் அப்படியே காட்சி அளித்தார். காராவின் அழகான சுருள் கூந்தலுக்கு ஃபேன்ஸ் குவிந்துவிட்டனர்! 'அமெரிக்க நிறுவனங்கள், பணியாளர்களுக்கு வழங்கும் சுகாதார சேவை சலுகையா அல்லது அவர்களின் அடிப்படை உரிமையா?' என்று காராவிடம் நடு வர் கேள்வி எழுப்பினார். அதற்கு காரா சற்றும் யோசிக்காமல், சுகாதார சேவைகள், மருத்துவக் காப்பீடு உள்ளிட்ட சேவைகள், பணியாளர்களுக்கு வழங் கப்படும் சலுகைதான் என்றார். 'மருத்துவக் காப்பீடு என்பது பணியாளரின் அடிப்படை உரிமை' என்று நெட்டிசன்ஸ் காராவை சாடி வருகின்றனர். இதையடுத்து, ’நீங்கள் பெண்ணியவாதியா?’ என்று நடுவர்கள் கேட்டதற்கு, ‘நான் நிச்சயமாக பெண்ணியவாதி கிடையாது. பெண்கள் ஆண்களுக்குச் சம மானவர்கள். 'Feminist' என்ற வார்த்தையைக் காட்டிலும் 'Equalist' என்று என்னை அடையாளப்படுத்திக்கொள்கிறேன்’ என்றார். காராவின் இந்தப் பதி லுக்கு, அரங்கே அதிரும்படி கைத்தட்டல் எழுந்தது.